Eutsi arnasari - ZientziaEus\n2009/12/03 Elhuyar Iturria: Teknopolis\nZenbat denbora egin dezakezu arnasarik hartu gabe? Minutu-erdi bat? Ba, zure apnea minutu-erdikoa da, orduan. Azaroaren 21ean Eibarren Euskadiko Apnea Txapelketa egin zuten. Euskaldunak bakarrik ez, beste hainbat lekutako apnealariak etorri ziren Eibarrera. Probako onenak 6 minututik gora egin zituen ur azpian.\nAsier Eraso apnealaria da, hau da, apnea kirola egiten du. Egun gogorra dauka Asierrek aurretik: txapelketa du Eibarko kiroldegian, eta, parte hartzeaz gain, antolatzaile-lanak ere egingo ditu.\nApnea, definizioz, arnasarik ez hartzea da. Kirol honen helburua da urpean ahalik eta denbora gehien egitea. Bi proba izango dituzte: estatikoa, geldirik egiten dutena, eta dinamikoa, igerian zenbat metro egiten duten neurtzeko.\nASIER ERASO; apnealaria: Nire familian betidanik izan gara urpekariak: aita urpekaria zen, osaba ere... eta ni nahiko gaztetatik hasi nintzen uretara sartzen. Jende asko pelikula batek markatuta laga gintuen: erdaraz, El gran azul Luc Besson zuzendariarena. Han agertzen zen apnea gauza mistiko bat bezala, horrek markatuta laga gintuen. Eta jende asko hasi zen apnean pelikula hori ikusi eta gero.\nBeste kirol-proba batzuetan bezala, apnealariek beroketak egiten dituzte. Baina lasai-lasai, bihotz-taupadak azkartu gabe. Luzamenduak eta erlaxazioa.\nASIER ERASO; apnealaria: Fisikoa ere bada, baina oso gauza mentala da. Eta lortu behar duzuna da asko lasaitzea, piskat ia lo hartzea.\nArnasketan oxigenoa erre eta anhidrido karbonikoa sortzen da. Apnean pilatu egiten da anhidrido karbonikoa eta larri jartzen gara: arnasa hartzeko egarria esaten zaio horri.\nIÑIGO ARREGI; medikua: Guk dauzkagu errezeptore batzuk, arteria karotidan, hemen lepoan, eta horiek ikusten dute zer presio dagoen anhidrido karbonikoarena. Hori igotzen hasten denean, memento batean egarri hori agertzen da. Memento bat ailegatzen da egarri hori oso gogorra dena, tortura bat bezalakoa da. Eta, orduan, arnasa hartzen hasten gara. Pertsona batzuek, oso ondo prestatuta baldin badaude, aukera daukate hori aguantatzeko. Ura ukitzen duzunean, erreflexua bat bada; eta maiztasun kardiakoa jaitsi egiten da; orduan, pultsazioak jaitsi egiten dira. Hori ona izaten da. Nik apnean egin nituen proba guztietan ikusten da, elektrokardiogramako konplexu horietan, ikusten da konplexu horiek txikitu egiten direla. Orduan, bihotza lan gutxiago egiten ari da. Zergatik hori? Oxigeno gutxiago gastatzeko. Gainera, beste gauza bat gertatzen da: oxigenoaren birbanaketa. Odola ez da leku guztietara joaten, bakarrik leku bitaletara.\nGaruna eta bihotza ezin dira oxigenorik gabe geratu. Garuna oxigenorik gabe geratzera doanean kordea galtzen dugu, eta, automatikoki, arnasa hartzeari ekiten diogu. Hori da apnearen muga.\nHasi da proba estatikoa. Apneista ongi dagoela ziurtatzeko, epaileak noizik eta behin seinale bat eskatzen dio, eta haren erantzunak argia izan behar du.\nAsierren txanda da orain.\nASIER ERASO; apnealaria: Kanpotik ikusita, nahiko latza ikusten da, ze tipo bat ikusten duzu igerilekuan mugitu gabe... eta, azkenean, luze egiten da. Baina zu sartuta zaudenean, azken partean sufritzen da pixka bat, baina kontzentratuta zaude eta denbora ez da hain luze egiten.\nAsierrek lau minutu eta erditik gora egin du arnasarik hartu gabe.\nIÑIGO ARREGI; medikua: Errekuperazioa oso motza izaten da proba oso motza delako. Hartzen duenean pare bat aldiz arnasa berehala oxigenatzen hasten da eta errekuperatzen da.\nIgerileku handian bigarren proba egingo dute orain: apnea dinamikoa esaten zaiona. Asier da irteten lehenengoa. Hegatsak jantzita, abiaduraren eta oxigeno-kontsumoaren oreka bilatzen saiatzen da ahalik eta metro gehien egiteko ur azpian.\n116,6 metro egin ditu ur azpian igerian, azalera atera aurretik.\nApnea, alde askotatik, ez da ohiko kirola. Ez da animu-oihurik entzuten probak dirauen artean. Isiltasuna eta lasaitasuna dira nagusi.\nBata bestearen atzetik gainerako lehiakideak ere proba amaitzen joan dira. Amaitu da txapelketa.\nBi probak kontuan izanda, Asier hirugarren gelditu da sailkapen orokorrean. Lehenengoa Oscar López kataluniarra izan da, eta Oriol Navarro bigarrena. Euskaldunen artean, berriz, podiumaren gorenera igo da, bigarrena Gorka Llona izan da, eta hirugarrena Hector Aratioarro.\nASIER ERASO; apnealaria: Sentsazioak oso politak dira. Ez lehiaketan, ze oso zentratuta zaude, baina, gero, uretara zoazenean, eta jolasean zaudenean, beste lasaitasun bat ematen dizu prestakuntza honek.\nApnea: eutsi arnasari!


Abiert@s Dementes: Jidaitz eta Hirotz ezagutu nituenekoa\nJidaitz eta Hirotz ezagutu nituenekoa\nNire bidaietako bat motorrez egin nuen. Ni motor beltz bat dut, nahi dudan lekura eramaten nauena. Pentsa ezazue, 20 eurorekin 400 km egin ditzakedala gasolina gehiago jarri behar barik. Beno, esaten nenbilen bezala, motorrez egin nuen bidai batean gauetan kanpai dendan lo zakua luzatuz atzeden hartzen nuen eta, egunean zehar, motorrean bidaiatuz herri eta pertsona ugari ezagutzen joan nintzen bidai hartan.\nJidaitz eta Hirotz deituriko anai-arreba batzuk ezagutu nituen heldutako herri batean, biak herriko plazan zeuden umeentzako jolasak prestatzen. Gerturatu nintzaien eta eurekin berriketan denbora luzea eman nuen, oporretan leku batean edo bestean egoteko, gustora egonda behintzat, edota bertatik alde egiteko presarik ez nuen, eta haiek ere prisa eza zuten nonbait. Arratsaldea aurrera zihoan eta azkarirako etxean, plazara jeitsi aurretik, prestatutako patata tortila batera gonbidatu ninduten, hitzegiten jarraitzen genuen bitartean. Hitz egiten gaua heldu zitzaigun, plazan jolasten ibilitako haurrek bakar-bakarrik utzi gintuzten gutxinaka-gutxinaka. Hitz egiten gaueko hamabiak jo zuten herriko kanpaidorrean eta, ondorioz, farolak amatatu ziren bat batean. Gauaren iluntasunean murgildurik gelditu ginen hirurok, momentu batez iluntasuna nagusitu zelarik. Gorputzak atzerantz bota eta izarrei begira gelditu ginen hirurok. Bakoitzak bere buruarekiko eztabaidan egongo bagina bezala, hitzik esan gabe.\nNire buruari galdetzen nion, nola hain luzaroan, arratsalde horretara arte, ez nituen ezagutu horrelako bi pertsona eder eta atseginak. Gure bizitzak ustegabean elkar gurutzatu zirelarik eta hiruron izaera irekia eta alaiak elkarrekin hitz egitea ekarri zuelako ezagutu ginelarik. Zein ederra den horrelako pertsonekin hitz egiten hastea. Bizitzako egunik onena izan zen edo, behintzat, hoberenetarikoa. Gaur egun oraindik jarraitzen dugu elkar ikusten eta eurak ni edo ni eurak bisitatuz denboraz goxatzen jarraitzen dugu.


Gizarte Ekimenean akordiora gerturatzeko dokumentua helarazi diote sindikatuek patronalari eta Hezkuntza Sailari\nELA, STEILAS, CCOO, LAB eta UGTk akordiora gerturatzea ahalbidetu dezaketen giltzarriak jasotzen dituen dokumentu bat helarazi diete bai patronalari, baita Hezkuntza Sailari ere. Patronalei honakoa eskatu diete: negoziaketarako borondatea erakutsiz, martxoaren 25ean negoziazio mahaian aurkeztutako proposamena atzera bota dezatela, eta sindikatuen dokumentuak biltzen dituen giltzarri horien bueltan proposamen berri bat aurkeztea. Hezkuntza Sailari, berriz, gatazka honen irtenbidean inplikazio eta parte hartze aktibo eta erreala izan dezala.\nMahai negoziatzaileko martxoaren 25eko bileran patronalek erakutsitako jarrera itxia eta negoziaziorako borondate falta nabaria izan zen, aurkeztutako proposamena behin betiko eta definitibotzat joz eta negoziaketari inolako aukerarik eman gabe. Sindikatuon elkarrizketa eta akordio puntuak aurkitzeko eskaerei muzin egin eta proposamen hau aldaezina dela errepikatu zuten etengabe.\nHoni gehitzen zaio orain arte Hezkuntza Sailak gatazka honi irtenbidea emateko erakutsi duen inplikazio eta parte hartze aktibo eskasa.\nSektore honetan ordezkaritza daukagun sindikatu guztiok, ordea, behin eta berriro errepikatu dugun bezala, 10 urtez Lan Hitzarmena berritu gabe daramaten langileen oinarrizko eskaerei tajuzko erantzuna emango dioten edukietan sakonduz, akordioetara iristeko gure borondatea adierazi nahi diegu.\nBeraz, ELA, STEILAS, CCOO, LAB eta UGT-k akordioetara gerturatzea ahalbidetu dezaketen giltzarriak jasotzen dituen dokumentu bat helarazi diegu bai patronalari, baita Hezkuntza Sailari ere.\nPatronalei honakoa eskatu diegu: negoziaketarako borondatea erakutsiz, martxoaren 25ean negoziazio mahaian aurkeztutako proposamena atzera bota dezatela, eta sindikatuen dokumentuak biltzen dituen giltzarri horien bueltan proposamen berri bat aurkeztea. Hezkuntza Sailari, berriz, gatazka honen irtenbidean inplikazio eta parte hartze aktibo eta erreala agertzea.


Kristalezko sabai pertsonala - Jakin.eus\n«Zein da zure tesia?», galdetu zidaten duela gutxi. Erantzunak erraza behar luke, horretan daramatzat behintzat bi urte, buru-belarri. Espero izatekoa ere bazen. Baina erantzun ezinik aurkitu nintzen, urduri, zehaztasun akademikorik eskatzen ez zidan lagunarteko giroan izanda ere. Sorpresaz hartu ninduen galderari erantzun, erantzun nion; esanez ez nintzela ausartzen ezer ziurra esatera, informazio gehiegizkoak gaina hartuta nengoela, edo halakoren bat. Egia erdizka. Etxeko segurtasunean esatera ausartzen naizen tesia jendaurrean ezin agertzea ohikoegia egiten hasi zait-eta. Tesia edo ahotsa izatea, berdintsu zait. Haatik, amildegi baten aurrean bakarrik sentitzearen pareko ezinegon hau ez da arazo pertsonal bat. Edo bai, bada, atzean korapilo politikoa duten arazo pertsonalak baitira gureak.\nDatu gutxi batzuk\nDirudienez, filosofiaren esparrua bereziki da esanguratsua. Arantza Etxeberriak artikulu bat argitaratu zuen iaz Dilemata aldizkarian. Filosofian zergatik dauden emakume gutxiago galdetzen zuen, baita datu batzuk eman ere. Euskal Herriko Unibertsitateko 2017-2018 ikasturtean, filosofian: (1) Graduko lehen urtean emakumezkoak ikasleen %50 izatera heltzear bazeuden ere, azken urteko ikasleen artean nabarmen egin zuen behera ehunekoak. (2) Master ikasleen %25-30 ziren emakumezkoak. (3) Doktoregaien %35. (4) Emakumeak ez ziren heltzen irakasle titularren %10 izatera. (5) Ez zegoen emakume katedradun bakar bat ere. (Esan gabe doa aurtengo egoera bera dela.)\n2017an eta 2018an argitaratu ziren beste bi artikulu, Research Policy eta Nature Biotechnology aldizkarietan, doktoretzako ikasleen osasun mentalaz (ez soilik filosofiakoak). (1) Gainerako biztanleriak baino sei aldiz aukera gehiago du doktoregai batek depresioa edo antsietatea sufritzeko. (2) Emakumeak diren doktoregaiek gizonek baino %27 aldiz aukera gehiago dute arazo psikiatrikoak sufritzeko.\nEz dut topatu datu horien eta hizkuntzaren arteko ikerketarik. Interesgarria litzateke euskarak jokatzen duen papera ere aztertzea, ezta?\nEtxeberriak bi hipotesi jasotzen ditu, emakumeak filosofian gutxiengoa izatea azaldu dezaketenak. Batetik, estereotipo kontuak. Sozialki negatiboa den estereotipo bat barneratzen da, norbere burua zerbait egiteko ezgai ikustea dakarrena. Bereziki da eraginkorra estereotipoa esplizitua bada, generoarena, kasu. Bestalde, aspektu inkontzienteak daude, estigmatizatutako talde baten parte diren pertsonekin jokatzen dugun moduan eragiten dutenak. Hau da, haiek nola hautematen eta ebaluatzen ditugun eta nolakoa den haiekin dugun interakzioa.\nAuzia ez da, noski, filosofiara mugatzen. Haizea Barcenillak jokamolde horien berri eman zuen Berria egunkarian (‘Matxismoa akademian’, 2018-11-13):\nAdibidez, «gazte» deitzen didatenean, niri bakarrik, taldean nire adineko hainbat gizon egon arren.\nAdibidez, kanpoan ikasi eta pare bat erdaratan aritzen den gizon bati buruz eredu gisa aritzen direnean nire aurrean, jakintzat emanez ez naizela sekula nire sukaldetik atera eta lanpostua euskaraz jakite soilagatik lortu dudala.\nAdibidez, bi hitzaldiren artean ondoan eseria dudan adin eta kategoria bereko gizonari galdera bat egin, eta hark bizkarra eman eta nire galdera beste aldean duen katedradunari erantzuten dionean.\nAkademiara ere ez. 2015, Bertsolaritzako Emakumeen III. Topaketak. 16-65 urte bitarteko 39 emakume. Galdera: «Zer behar dugu bertsotan eroso aritzeko?». Bakarka erantzun zuten. «Konfiantza», gehiengoaren erantzuna. Emakundek 2016an egin zuen ikerketak (Emakume bertsolariak. Ahazturatik diskurtso propiora) ondorio bertsuak atera zituen: emakumeak plaza hartzeko alde emozionala giltzarri da, «autoestimua eta segurtasuna lantzea erabakigarria da [...] segurtasun falta izaten baita emakumeen bertsolaritza aktiboa uzteko arrazoietako bat», dio web orriak.\nBaina nondik nora filosofiaren adierazgarritasuna? Bikaintasun edo jeinutasun idealek ezaugarritzea izan daiteke arrazoietako bat, Etxeberriaren esanetan. Diziplina zaila dela, gainera, pertsona(litate) berezi batzuentzako gordea. Filosofoaren irudia, bestalde, gizonezkoa da. Gizonezkoak dira irakasleak, testuen egileak, filosofiaren historia protagonizatzen dutenak, hizlariak... Are gehiago, portaera maskulinotzat ditugunekin identifikatzen da: agresibitatea eta konfrontazioetarako joera eztabaidetan, adibidez. Idealak berdinak dira gizon zein emakume izan, desberdina dena horien eragina da. Barcenillari «gazte» deitzen diote, bere adineko gizonezkoei ez bezala. Izan ere, akademiako gizon gazteak «aurreratuak» eta «jenioak» direla onartzen du sarkasmo-kutsuz, «euren adinerako lortu duten guztia» azpimarratzeko soilik gazte; «aurrez aurrekoetan, izena dute». Emakumea, beti adin txikiko objektu bailitzan, genero eta hizkuntza profilak betetzeko tresna baino ez da halakoetan.\nEtxeberriak beste bi galdera egiten ditu: filosofiak emakumeek ez dituzten ezaugarriak eskatzen ote ditu? Emakumeek desberdin filosofatzen ote dute? Galderak erantzun beharrik gabe, pentsatzekoa da filosofia egiteko modua bera aldatu behar izatea. Emakumeen presentzia handitzea eta emakumeek egindako ekarpenak balioan jartzea erantzun ohikoak dira kasu horietan. Filosofia feministaren ekarpenak azpimarratu ditu Etxeberriak, filosofiaren oinarriak berak aldatzen ari direnak. Filosofiatik harago doa, ordea. Barcenillak hala dio, egunkari bereko beste artikulu batean (‘Zergatik egiten dute uko emakumeek?’, 2018-11-29):\nFeministok estrukturetan sartzeak ez luke inoiz estruktura horietan errotuta dagoen paternalismo, maskulinismo eta hierarkiaren logika bermatu beharko; hori kolokan jarri behar du. Gu baginen lan hori egiteko prest, baina horrek instituzioaren aldetik moldaketak egiteko prestasuna ere eskatzen du.\nKristalezko sabaia emakumeek beraien bizi laboralean gora egiteko duten mugaketari deitzen zaio. Hain zuzen, beraien ibilbide laboralean muga jartzen duen sabaia da, gainditzeko zaila eta aurrera jarraitzen galarazten diena. Gainera, ikusezina da, ez dagoelako araurik honen inguruan, ez mugaketa hau zehazten duenik ezta mugaketa hau debekatzen duenik ere (Wikipediatik).\nHemen esandakoak gutxi izanda ere, «ikusezina» den sabaia materializatzen lagunduko zutelakoan nago. Ez da ezer berria.\nKristalezko sabaia pertsonala ere badela esanez hasi naiz, baina. Bizi laboralean ez ezik, filosofian ez ezik, kalean ere hitza hartzea –nor izatea– eskatzen duen uneoro martxan jartzen den mugaketa. Besteek eraikia bezainbat norberak sustatua. Autozentsura asmakuntza handia da.\nBiktimismo-paternalismo olatuetan ez itotzeko, ordea, zer egin? Gai horien eta beste hainbaten inguruan dabil emakume bertsolarien kolektiboa, bertsotan egiteari utzi gabe (‘Ber oholtzan jarritako oina’, Berria, 2018-08-11). Hau da, autoestimua eta konfiantza lantzen-pentsatzen-indartzen ari diren une berean ateratzen dira plazara. Egingo al dugu bertsotan?\nNahiago irrealista bagara\nUtopia for Realists (Errealistentzako utopia) liburua 2016ko bestseller bat da. Ideia zoro batzuek mundua alda dezaketela aldarrikatzen du idazleak, 2017ko TED Talks-en top ten-ean egon zen Rutger Bregmanek, alegia. Hiru dira liburuko proposamenak: oinarrizko errenta unibertsala, hamabost orduko lan-astea eta mugarik gabeko mundu bat.\n(Karikatura kutsua du hain hitz gutxitan egindako liburu iruzkinak. Letra txikia irakurtzera gonbidatuta zaudete.)\nBat: dirua musu truk. Oinarrizko errenta unibertsalaren aldeko datuz eta adibidez beteta daude liburuaren lehen orriak. Inongo baldintzarik gabe ematen den diruak onura argiak dakartza: pobreziak behera egiten du, osasuna hobetzen da (alkohol eta tabako kontsumoa eta ospitalizazio kopurua jaisten dira), ez du alferkeriara bultzatzen: ikasten edota enpresa txikiak martxan jartzen ematen dira orduak... Eta, batez ere, alternatibak baino merkeagoa da. Paternalismo kutsua alboratzen da, gainera, pobreari zer behar duen erabaki eta hura ematearen ordez, diruarekin batera erabakimena ematen zaiolako. «Eta horrelaxe hasten da progresua». Liburuaren izenburuak eszeptizismoz ireki behar nuela ohartarazi banau, ondorengo aipuak kontuz irakurtzera gonbidatu nau:\nGizarteak ezin du funtzionatu desberdintasun maila bat gabe. Pizgarriak beharrezkoak dira oraindik lanerako, lehiatzeko eta nabarmentzeko, eta dirua oso pizgarri eraginkorra da. Inork ez du bizi nahi zapatariek medikuek adina irabazten duten gizarte batean. Hobeto esan, halako leku batean bizi den inork ez luke gaixotzeko arriskua hartu nahiko.\nBi: hamabost orduko lan-astea. 1930ean John M. Keynes-ek Madrilen eman zuen konferentzia batean iragarpen harrigarri bat egin zuen nonbait: 2030ean historiako erronkarik handienari erantzun beharko zaio, denbora libreari. Oraingoan ere, lanaldi murriztuaren aldeko datuak eta aurpegi ezagunak (H. Ford eta W. K. Kellogg, tartean). Oraingoan ere, abantaila eztabaidaezin bat: produktiboagoak gara lan-ordu gutxiago sartzen ditugunean. Lan gutxiago egiten dugunean zoriontsuago ere bagara, lan istripuak gutxitzen dira, CO2 isurpenak erdira jaisten, langabezia murrizten... Biztanleriaren zahartzeari erantzuteko, berriz, 80 urtera arte egin dezakegu lan.\nEta hiru: «Herrialde bakoitzak onartzen duen etorkin kopurua %3 handituko balu, munduak 305.000 milioi dolar gehiago izango lituzke gastatzeko». Migrazioaren kontrako falaziak deseraikitzerakoan, zilegi liratekeen neurrien artean aipatzen ditu Bregmanek etorkinei estatuaren laguntzak ukatzea, edo urte kopuru baten ondoren ematea soilik, edo zergetan diru kopuru jakin bat ordaindutakoan; bertako hizkuntza eta kultura ikasteko eska dakieke; botoa emateko eskubidea ukatu; lanik topatu ezean, aberriratu. «Bidegabea dela? Beharbada bai. Baina ez al da askoz bidegabeagoa sarrera erabat ukatzea?».\nEuri asko egin du Marxek eta Engelsek sozialista utopikoei kritika egin zietenetik. Fourier, Owen eta Saint-Simonen sozialismoa irrealegia zen nonbait. Kritika hartatik utopia errealista honetara, ordea, idealismoari ez ezik idealei ere uko egin diegula dirudi. Ez da debalde ateratzen: utopia aldarrikatu, denak berdin jarrai dezan.


MARIA AUXILIADORAREN ELKARTEA – Salesianas\nDon Bosco-k Maria Auxiliadoraren Elkartea (ADMA) Turinen sortu zuen "Sakramentu Santua eta Maria Kristauen Sorospena gurtzea" hedatzeko eta bultzatzeko. Elkarte honek Don Bosco-ren Ama Birjinaren birginzale guztiak elkartzen ditu, bere bizitzarekin eta bere fedearekin Jesusi eta Auxiliadora, bere Amari, maitasuna hedatzen saiatzen direnak.\nMaria Auxiliadoraren Elkartea Don Bosco-ren espirituarekin ebanjelizazio-tresna bezala Andre Mariaren debozio bereziak bultzatzen dituen fideletako eta herriko masetako eta gazteria behartsuko sustapeneko elkarte publikoa da.\nBere jatorri juridikoa 1869ko apirilaren 18koa da. Egun hartan, Mons. Alejandro Riccardi-k, Turingo artzapezpikuak bere kanoniko maila igoera sinatzen du. Beranduago, Papa Pío IXa-k Archicofradía-ren kategoriara igoko du, 1870eko apirilaren 5ean.


Berriak - Kostuak handituz eta etekin nahikorik gabe, grafito elektrodoen prezioak igoko direla espero da.\nMerkatuaren ikuspegi orokorra: Grafito elektrodoen merkatuko prezioak egonkor mantendu dira aste honetan. Aste honetan, sufre gutxiko petrolioaren kokearen prezioa, grafitozko elektrodoen goranzko lehengaia, erori eta egonkortu egin da. Grafito elektrodoen lehengaien gainazalean eragin negatiboa ahuldu egin zen eta grafito elektrodoen merkatuaren itxaronaldia apur bat apaldu zen. Grafito elektrodoen lehengaiak diren orratz kokearen eta ikatz zelaiaren prezio altuen presioarekin, grafito elektrodoen enpresa nagusi gehienek beren aurrekontuak baieztatu dituzte. Gainera, aste honetako grafito elektrodoak ibaian behera dagoen labe elektriko altzairuak funtzionamendu maila altua mantentzen du eta grafito elektrodoak egonkorra izan behar du. Grafitozko elektrodoen enpresa nagusi gehienek ere esan dute konpainiaren bidalketak egonkorrak direla. Ikusten denez, grafito elektrodoaren eskariaren aldeko euskarria oraindik existitzen da.\nHornidura: Grafito elektrodoen merkatuak eskaintza estua mantendu du aste honetan. Aste honetan, grafito elektrodoen merkatuan potentzia oso altuko grafito elektrodoen tamaina txiki eta ertainen hornidura estua izaten jarraitu da. Arrazoi nagusia da grafitozko elektrodoen enpresa nagusiek potentzia ultra handiko eta tamaina handiko grafito elektrodo gehiago ekoizten dituztela. Grafito elektrodo txiki eta ertainek ekoizpen zati txikia dute eta, beheranzko eskariaren kontsumoa dela eta, merkatuko inbentarioa ez dago eskuragarri. Handitze batekin, grafitozko elektrodo txiki eta ertainen hornidura estua da oraindik.\nEskariaren alde: Grafito elektrodoen merkatuaren eskaerak alde onak mantendu ditu aste honetan. Aste honetan, Txinako labe elektrikoen altzairutegien funtzionamendu-maila nahiko maila altuan mantendu da. Eskari zurrunaren laguntzarekin, grafitozko elektrodoak erostearen inguruko sentimendua nahiko ona zen. Gainera, grafito elektrodoen konpainiek emandako iritzien arabera, esportazio ontzien merkantzia tasa azken maila altuan mantendu den arren, esportazio ontzien hornidura estua arindu egin da eta grafito elektrodo esportazioen errendimendu orokorra hobetzen joan da.\nKostuari dagokionez: Grafito elektrodoen kostuak aste honetan gorakada handia izan du. Sufre gutxiko petrolio kokearen prezioa aste honetan jaitsi eta egonkortu egin da, eta grafito elektrodoaren lehengaien gainazalean eragin negatiboa ahuldu egin da; orratz kokearen prezioa altua izan da aste honetan, ikatzaren prezioak gora egiten jarraitu du eta grafito elektrodoen kostua handitzen ari da.\nIrabaziei dagokienez: Grafito elektrodoen merkatuaren etekin orokorra oraindik ez da nahikoa aste honetan. Grafito elektrodoen merkatuaren prezioa etengabe ari da funtzionatzen azkenaldian, eta kostuaren gorakadak grafito elektrodoen merkatuko irabazien marjina konprimitzen jarraitzen du.\nInbentarioari dagokionez: Funtsean ez da inbentario gehiegirik pilatu grafito elektrodoen merkatuan aste honetan. Aste honetan, grafito elektrodoen enpresa gehienek produkzio egonkorra dute, eta grafito elektrodoen beheranzko eskaria egonkorra da, eta ez dago gehiegizko inbentarioaren pilaketarik merkatuan. Grafito elektrodoen enpresa nagusi batzuek fakturazio arruntaren inbentarioaren zati bat mantenduko zutela adierazi zuten eta grafitozko elektrodo konpainia txiki eta ertain batzuek konpainiak funtsean inbentarioik ez zuela adierazi zuten.\nOutlook aurreikuspena: Grafito elektrodoen merkatuak astean jarraitzen du, eta sufre gutxiko petrolioaren kokearen prezioa egonkortu egin da, eta grafito elektrodoen euskarriaren kostua handituko da. Grafito elektrodoen merkatuaren etekin orokorra oraindik nahikoa ez den egoeran, grafito elektrodoen merkatuaren prezioak gorantz egiteko aukera dauka oraindik, eta 1.000 yuan / tona handituko dela espero da.


Saudi Arabiako erregimenarekin negozioak edukitzea aitortu du Mondragon taldeak - Mondraberri\nSaudi Arabiako erregimenarekin negozioak edukitzea aitortu du Mondragon taldeak\nKorporazioak azaldu duenez, hezkuntza arloko "negozio txikiak" dira Saudi Arabian dituztenak , "politikarekin lotuta ez daudenak". Gainera, joan zen urtarrilean Saud dinastiarekin eta Espainiako erregearekin Riyad-en batzartu zirela aitortu du orain Mondragonek.\nIbai Trebiño / 2017-08-30 (argazkiak: Errege etxea/GKE)\nEuskal Herriko bost enpresek -tartean Mondragon korporazioa- Saudi Arabiako diktadurarekin negozioak egin izanak polemika bizia piztu du Euskal Herrian eta Arrasaten; Argia astekariak eman zuen berria, La Marea egunkariak emandako informazioa oinarri hartuta. Informazioaren arabera, Espainiako erregearekin batera Euskal Herriko bost enpresa Riyad hiriburura bidaiatu ziren joan zen urtarrilean eta bertan, Saud dinastiaren ordezkariekin batzartu ziren hainbat kontratu sinatzeko asmoarekin.\nEnpresa horien artean egongo litzateke Mondragon korporazioa eta orain talde enpresarialak informazio hori baieztatu dio Mondraberriri. Mondragonek aitortu duenez, Saudi Arabiako eta Espainiako erregimenen buruekin egindako bilkuran parte hartu zuen MEI-k, Mondragon Unibertsitatearekin lotuta dagoen sozietateak. MEI programararen zuzendari den Marijo Pagaldai berak baieztatu du informazioa, korporazioarentzat "bilera protokolario hutsa izan zela" argudiatuz.\nPagaldai berak azaldu duenez, "politikaz hitzegin zen" bileran eta sauditarrek "herrialdean, arlo ezberdinetan babestu nahi genuen garapenaz galdetu zuten". Zentzu berean, Mondragonen izenean ez zirela joan argitu nahi izan du Pagaldaik,"gure enpresa txikiaren izenean" baizik.\nSaudi Arabian diharduen MEIko Dorleta Urrutia izan zen korporazioaren ordezkaria bilkura horretan, "Saudi Arabiako espainiar enbajadak gonbidatuta". Pagaldaik azaldu duenez, bilkura "ez zegoen aldez aurretik programatuta, horrela suertatu zela" baizik.\n2009an sortua, MEI (Mondragon Educacion Internacional) Mondragon Unibertsitateak eta AleCoopek bultzaturiko proiketua da. Hegoamerikan hainbat proiektu garatu ostean, 2013an Saudi Arabiako gobernuaren kontzesio bat irabazi zuen enpresak bertako lau hezkuntza zentro kudeatzeko bost urteko epean.\n"Gure lana bertakoei laguntza ematera mugatzen da eta ez du zerikusirik politikarekin" defendatu du Pagaldaik. "Lanbide Heziketaren arloan egiten du lan enpresak, bertakoei formazioa emateko helburuarekin", azaldu du.\nLan horiek egiteagatik Sauditar diktadurak zenbat diru ematen dien ez du argitu Pagaldaik, baino "diru sarrera fijorik ez dutela" ziurtatu du, izan ere "ikasle kopuruaren araberakoak" lirateke enpresak jasotzen dituen diru sarrerak.\nHalaber, Saudi Arabiako erregimenak emandako esleipena 2018an amaituko da eta orduan, jarraitu edo ez, erabaki bat hartzeko ordua izango dute. Pagaldaik aditzera eman duenez, "kontratua ez luzatzea" planteatzen du Mondragonek. "Uste dugu ez dugula aurrera egingo" dio, izan ere orain arteko abenturak "etekin gutxi" eman diela uste du Pagaldaik. "Ez gaude pozik eta egia esan zaila da bertan lan egitea" dio.\nMunduko erregimen antidemokratikoena\nEuskal Herriko hainbat enpresek Saudi Arabiako erregimenarekin mantentzen dituzten negozioak edota harreman komertzialak jo mugan izan dira azken aldian, izan ere Saudi Arabiako gobernua munduko erregimen antidemokratikoena dela uste dute askok.\nLapidazioak, zigor heriotza edo emakumeek pairatzen duten eskubideen murrizketak, gogorki kritikatuak izan dira giza eskubideen aldeko erakundeengatik. 2015ean esaterako, herrialdean 157 exekuzio burutu zirela salatu zuen Amnistia Internazionalek, euretariko asko krudeltasun handiarekin gainera, izan ere burumozteak abididez, heriotz zigor gisa erabiltzen dira egun Saudi Arabian.\nEmakumeak pairatzen duen egoerak ere kezka handia sortzen du nazioarteko erakunde humanitarioen artean eta horren inguruko iritzia galdetu nahi izan diogu MEIko zuzendari Marijo Pagaldairi. Bere esanetan, arabiar gizartean "aldaketa oso txikiak, behar baino gutxiago" ematen ari dira azken urteotan eta bere azken bidaietan, emakumearekiko diskriminazioa "gero eta txikiagoa" dela sumatu du.\nDaesh-en babesle nagusia\nBartzelonako atentuen ostean gainera, Espainiako erregimenak Saud monarkiarekin duen harreman estuak polemika bizia piztu du, bereziki Kataluinako jendartean; Espainia Sauditarren hirugarren bazkiderik inportanteena da Europan eta besteak beste armak saltzen dizkio herrialde arabiarrari.\nZentzu berean, esan beharra dago sauditar erresumak islamaren bertsio erradikalean, hots wahabismoan, duela bere oinarri ideologikoa eta hainbat adituk Daesh talde terroristaren sortzaile eta babesle nagusitzat jotzen dute golkoko diktadura.


MYCESAk diseinatu, fabrikatu,\nmantendu eta hornitu egiten du\n1975ean eratu zenetik, Mycesak zure balio handiko proiektuak kudeatzen ditu, malgutasuna eta eraginkortasun-konpromiso tinkoa eskainiz.\nGure erakundeko prozesu guztiak zure eskakizunetara egokitzen ditugu, zure aurreikuspenak betetzeko. Bezeroekiko harremanari esker, benetako beharrizanak ulertzeko aukera dugu; bai ageriko beharrizanak, bai, agerian egon gabe, Mycesaren eskarmentuari esker azalera daitezkeenak.\nZure bazkide estrategikoa gara.\nZure etorkizuneko igurikimenak batera garatzeko konfiantza sortzen dugu.\nGure lantaldeak lan egiteko metodo egituratua du, baliabideak optimizatzeko eta, horrela, hartutako konpromisoak betetzeko. Ikusi gehiago\nGure balio nagusiak malgutasuna eta bezeroekiko konpromisoa dira, eta horiei esker teknologia-eskarmentua eskuratu dugu...\n5 metrorainoko luzera duten multzoak, 2 ehunenerainoko doitasunarekin...\nMakina osoen diseinu eta fabrikazioa\nMerkatuan 35 urtean eskuratutako eskarmentuari esker, Mycesak...


‘Lurgida’ aplikazioa, Euskal Herria beste modu batera ezagutzeko\nLurraldea errespetatuko duen turismo iraunkorragoa bultzatzeko asmoz, Lurgida aplikazio turistikoa sortu du Udalbiltzak. Euskal Herriko ondare immateriala eta historia ezagutzeko hainbat ibilbide tematiko jasotzen ditu, baita ehunka udalerriri buruzko informazioa ere: ohiturak, jaiak, interesguneak... Era berean, furgoneta eta autokarabanei “ongi etorria” egiten dieten etxaldeak ere bildu ditu, helburu bikoitzarekin: batetik, bisitariek gaua emateko lekuak ezagutzea; bestetik, etxalde horietako ekoizleei beren produktuak ezagutzera emateko parada eskaintzea. Horrela, Km O kontsumoa sustatu nahi du Udalbiltzak, eta lehen sektoreari begirako sentsibilizazioa handitu. Barne turismoa sustatzea du helburu aplikazioak, baina barne bisitarientzat ez ezik, atzerritarrentzat ere bada. Hala, euskaraz, gaztelaniaz, frantsesez eta ingelesez garatu dute aplikazioa, Android eta iOS gailuetarako. Webgunea ere badu: www.lurgida.eus. Aurrerantzean, edukiak gehituko dizkiote aplikazioari, eta Agenda atala sortzea ere aurreikusi dute.\nGAZTEEN ARTEAN lagunarteko euskarazko esamoldeen erabilera sustatzea helburu, Botaba egitasmoa martxan da. Labayru Fundazioak antolatzen du, eta laugarren edizio honetan berritasunak dakartza. Aurrekoetan bezala, Instagram izango du euskarri, baina orain arteko bideo-lehiaketa izaera alde batera utziko du. Horren ordez, ekimen jarraitua izango da, urtearen amaierara arte iraungo duena, eta bestelako bideak baliatuko ditu Euskal Esamoldeen Unibertsoa sortzeko. Hala, jolasaren bidez ezagutaraziko dituzte esamoldeak, eduki didaktikoez gain, Instagrameko @botabaunibertsoa kontuan egunean-egunean euskal esamoldeekin lotutako erronkak proposatuta: asmakizunak, hizki-zopak, hieroglifikoak... Hilean behin, gainera, zozketak egingo dituzte parte hartzaileen artean, eta, tarteka, baita lehiaketak ere, non sari bereziak banatuko dituzten. Era berean, euskaldun ezagunen kolaborazioa izango dute.\nUDA hastearekin batera, prest eta abian da AIZU! aldizkariaren Facebook orria, non, aldian-aldian, aldizkariko edukien berri zabalduko den. Helbide honetan dago: https://www.facebook.com/aizu.aldizkaria.\nWIKIBIZI EUSKAL HERRIA ekimena abiatu du euskarazko Wikipediak, pandemiak baldintzatutako udan Euskal Herria ezagutzeko proposamenak bildu dituen “Euskal Herriko lehen bidaia-gida irekia”. Herriak, ibilbideak... hainbat informazioren berri ematen du, eta jendeak aukera du ekarpenak egiteko. Hain zuzen, jendearen parte hartzea bultzatzeko, hiru argazki lehiaketa egingo dituzte udan. https://eu.wikipedia.org/wiki/Wikipedia:WikiBizi helbidean ezagut daiteke egitasmoa.\nEUSKARAZKO baliabide digitalak zabaltzeko, Gozatu Sarean Euskaraz bilduma osatu du Eusko Jaurlaritzako Hizkuntza Politikarako Sailburuordetzak: https://gozatusareaneuskaraz.eus. Jaurlaritzak berak inoiz sustatutako produktuak batzen ditu, eta, irailera bitartean, hainbat arlotako edukiak zabalduko ditu, faseka. Dagoeneko aisialdiari, kirolari eta kulturari lotutako edukiak zabaldu dituzte.


1.DBHko ikasleak Leitzan - Koldo Mitxelena BHI - Gasteiz\n1.DBHko ikasleak Leitzan\npublicado a la(s) 1 feb. 2019 23:46 por Webgunea Koldo Mitxelena\nPasa den ostegunean, urtarrilak 31, 1. DBHko 3 gela Leitzan izan ziren goiz pasa. Euskara irakasgaian, 1. hiruhilekoan, e-mail elkartrukea egin genuen Donostiako Lauaizeta insitututarekin, eta elkar ezagutzeko gogo handia genuenez, zita jarri genuen Nafarroako herri eder honetan.\nOso goiz polita pasatu genuen Intxaurrondoko ikasleekin: herrian zehar ginkana egin genuen, Iñaki Perurenarekin eta bere alabarekin Peru Harri museoan izan ginen eta Oinatz Bengoetxea ere bisitan etorri zitzaigun. Ezin gehiago eskatu!\nEskerrak eman nahi dizkiogu Leitzako udalari Karrapean lasai ibiltzeko erraztasun guztiak eman zizkigulako. Hotz galanta izan genuen, baina eguraldia ez zen oztopo izan gure jarduera guztiak aurrera eramateko.


2019ko hauteskunde orokorrak: Kanpainaren bosgarren eguna, apirilak 16\nAzken eguneratzea: 2019/04/16 19:27 (UTC+2)\n'Eskuin autoritarioa gelditzeko' erabakigarria izan nahi du EAJk. Boto 'erabilgarria' dela dio PSE-EEk. Berdintasunaren aldeko konpromisoa hartu du EH Bilduk. Segurtasunaz hitz egin du PPk.\nJuan Carlos Monedero, Elkarrekin Podemosen ekitaldi batean / Argazkia: EFE.\nEstatu kolpe 'biguna' gertatzen ari dela salatu du Elkarrekin Podemosek\nEAJk Arabako azpiegituren alde Madrilen egindako lana nabarmendu du\nElorzak dio PSOEk bakarrik ekidin dezakeela Casado, Rivera eta Abascalen gobernu bat\nEH Bilduk bere egin ditu duela lau urte Maroto kanporatu zuten printzipioak\nHerritarren segurtasuna PPren lehentasunen artean dagoela esan du Javier Marotok\nElkarrekin Podemosek La Naval eta Ezkerraldeaz ahaztea leporatu die EAJ eta PSOEri\nEAJk errespetua eskatu du Euskadirentzat\nPatxi Lopezek ezmoral eta lotsagabe jo du PP\nEH Bilduk ez du babestuko eskuineko alderdiren bat duen gobernua\nEAJren kudeaketa kritikatu du PPk La Navalen itxieran\nSestaon (Bizkaia) egindako hauteskunde ekitaldi batean, Lander Martinez Ahal Duguko idazkari nagusiak EAJ kritikatu du "transferentziei buruz asko hitz egiteagatik" baina "jendearen alde" ez erabiltzeagatik. Esan duenez, La Naval erortzen utzi du, industriako eskumena izan arren.\nElkarrekin Podemoseko bozeramaileak "Ezkerraldeko industria suntsitzen ari direla" esan du, eta "industriako eskumena Eusko Jaurlaritzarena dela eta lana eta jendea babesteko erabiltzen ez dituela" gehitu du.\nRoberto Uriarte Kongresurako Bizkaiko zerrendaburuak EAJri eskatu dio PSOE eta Ciudadanosen arteko gobernu bat babestuko duen argitzeko, eta Juantxo Lopez de Uralde Kongresurako Arabako zerrendaburuak EAJk eta PSOEk industria politika "zaharkitua eta etorkizunik gabekoa" dutela esan du.\nJuan Carlos Monedero Podemoseko fundatzaileak esan duenez, Elkarrekin Podemosek Donostian egindako hauteskunde ekitaldi batean, EAJren "diskurtso hipokritak ez du balio", "Jaungoikoarekin eta deabruarekin dagoelako". Gainera, Euskadi "ez dagoela albo batera" ohartarazi du, eta esan du "euskal oasia batzuentzat baino ez dela, beste batzuentzat desertua baita", prekarietateari eta Gipuzkoako zahar-etxeetako grebari erreferentzia eginez.\nPilar Garrido Kongresurako Gipuzkoako zerrendaburuak, bestalde, "iraganean beren eskubideen alde borrokatu zuten" emakumeen "lekukoa hartzeko prest" dagoela esan du, "Konstituzio feminista bat eraikitzeko".\nJoseba Egibar Gipuzkoako EAJko presidenteak "errespetua" eskatu du Euskadiko autogobernua eta erakundeentzat. Hori lortzeko, gakoa Kongresuan "euskal talde indartsu" bat izatea da, "euskal erakundeetan onartzen diren gai guztiak defendatzeko" eta euskal herritar guztien "eskubide sozialak eta ekonomikoak" bermatzeko "erabakigarria" izan dadin.\nErrenterian egindako ekitaldian, azken hamarkadetan EAJk Euskadin egin duen kudeaketa nabarmendu du Egibarrek, Espainiakoarekin alderatuta. Esan duenez, "Europako defizit publikoaren buruan egoteko zalantzazko ohorea dauka" Espainiakoak.\nJeltzaleak Espainiar estatuak "krisian dagoen lurralde eredu bat" daukala esan du, "eta ez soilik Kataluniagatik", "bere grina birzentralizatzaileak ez duelako atsedenik, eta Pedro Sanchezek berak hitz egiten du berriz 155. artikuluari buruz".\nMikel Legarda Kongresurako EAJren Arabako zerrendaburuak botoa eskatu du jeltzaleak "eskuin autoritarioa gelditzeko" erabakigarriak izan daitezen eta autogobernuaren bitartez "Euskadi hobetzeko".\nGasteizen egindako ekitaldi batean, hautagaiak EAJk Espainiako Gobernuarekin izandako negoziaketetan lortutako "konpromisoak" gogoratu ditu; esaterako, Forondako Aireportua bezalako azpiegituren hobekuntza, 24 orduko ordutegia berreskuratuta, eta Abiadura Handiko Trena (AHT), Arabako hiriburura lurperatuta helduko dena.\nPatxi Lopez Kongresurako PSE-EEren Bizkaiko zerrendaburuak PPk egindako akusazioez hitz egin du. "Ba al dago inor alderdi horren buruan? Guzti hau jasanezina da, eta gelditu behar dugu. Popularren deriba gelditu behar dugu", esan du Lopezek.\nErandion (Bizkaia) egindako ekitaldi batean, Lopezek salatu du popularrek "ez lotsarik ezta mugarik ere ez dutela: ETA aipatu dute, hildakoak, biktimak, sozialistok eskuak odolez zikinduta dutenak nahiago ditugula ere esan dute". "Hori nahikoa ez, eta atzo Juan Jose Cortesek esan zuen sozialistok hiltzaileekin, kriminalekin, bortxatzaileekin eta pederastekin esertzen garela. Baina ez al dute mugarik?", esan du.\nHorregatik, "Alderdi Popularrean hainbeste astakeri gelditzeko eta zentzuzko zerbait esaten hasteko gai den inor ote dagoen" galdetu du Lopezek. "Ezmorala eta lotsagarria" dela uste du. "Politikan begirunearen eta moraltasunaren marra gorri guztiak gainditzen dituen guztiak ez dauka politika egiteko zilegitasunik", gehitu du.\nOdon Elorza Kongresurako PSE-EEren Gipuzkoako zerrendaburuak esan duenez, autogobernua, eskubide sozialak eta askatasunak "bermatzeko" boto "erabilgarria" sozialisten aldekoa da.\nAndoainen (Gipuzkoa) egindako ekitaldi batean, Elorzak euskal hautesleei eskatu die siglak ez nahasteko, PP, Ciudadanos eta Vox alderdiengandik "askatu ahal gaituzten bakarrak" sozialistak baitira. "PSOEk baino ezin du hiru eskuinak herrialde hau gobernatzera heltzea ekidin eta inboluzioa saihestu", esan du.\nOskar Matute EH Bilduren Bizkaiko zerrendaburuak Gernika-Lumon (Bizkaia) esan du ez diotela "babesik emango inongo gobernuari, bertan trifatxitoaren alderdiren bat baldin badago". "Eskuin espainolak geldituko ditugu, eta ez diegu gobernua osatzen utziko", esan du hautagaiak.\nGainontzeko alderdiei "herrialde honen aurrean konpromiso bera har dezaten" eskatu die, eta "PP-Ciudadnaos-Vox hirukoaren aurrean euskal gizartea babestuko duen osasun harresia" egiteko deia egin du.\n"Hor iraganera itzultzearekin amets egiten dutenak, oinarrizko eskubideak eta askatasunak murriztea besterik proposatzen ez dutenak eta Espainia bat, handia eta aske zahar hori berreskuratu nahi dutenak baino ez daude", esan du Matutek. "Beste batzuek Rajoy eta PPrekin negozioak egiten zituzten bitartean, gu Maroto Gasteizko udaletik botatzen ari ginen, ordainean ezer eskatu gabe", gehitu du hautagai abertzaleak.\nIñaki Ruiz de Pinedo Kongresurako Arabako zerrendaburuak herritar guztien eskubideen eta betebeharren berdintasunaren alde lan egiteko konpromisoa hartu du, emakumeen, homosexualen edo migratzaileen eskubideak "murriztu" nahi dituzten alderdien aurrean.\nGasteizen egindako ekitaldi batean, "Mediterraneoa hobi komun handi bat bihurtu duten" migrazio politiken adibidea aipatu du Ruiz de Pinedok, baita Aita Mari ontziak errefuxiatuak eta migratzaileak itsasotik erreskatatzeko lanei berriz ekiteari jarritako "betoa" ere.\nBeatriz Fanjul Kongresurako PPren Bizkaiko zerrendaburuak esan duenez, PSE-EE EAJren eskuetan dagoen "txotxongiloa" da. "Ez dago Euskadin Alderdi Sozialista nazionalismoaren alternatiba bat denik sinesten duen euskal herritarrik", esan du.\nSestaoko galiziar etxean egin duten ekitaldian, Fanjul kezkatuta agertu da Alderdi Sozialistak Euskal Herrian egiten ari denarekin "Moncloan edozein preziotan" mantentzearen truke. "Estrategia nazionalistaren eskuetan egoteaz kezkatzen naiz, prest dagoelako EAJren botere gose amaiezina gizentzeko", esan du.\nKritikatu duenez, Alderdi Sozialistak "Moncloako eta Eusko Jaurlaritzako aulkiak mantentzkeo beharra du". "Gaur egun Alderdi Sozialista EAJren eskuetan dagoen txotxongiloa da, EAJk nahi duena egiten eta esaten du, diskurtsorik gabe geratu da, eta ez da nazionalismoaren alternatiba bat", gehitu du.\nJavier Maroto Kongresurako Arabako zerrendaburuak "delinkuentziaren, legez kontrako immigrazioaren eta okupen aurka borrokatzeko" konpromisoa hartu du. Horretarako, "okupen kontrako lege" bat aldeztu du, etxe batean sartzen direnak "48 ordu baino gutxiagoko epean" botatzeko.\nGasteizen egindako ekitaldi batean, "Euskadiko kaleetan eta euren etxeetan beldurrik gabe eta seguru" bizi nahi duten herritarren botoa eskatu du popularrak. Esan duenez, gai horri buruzko "diskurtso argia, sendoa eta konplexurik gabekoa" daukan alderdi bakarra PP da.


Aluminioa sukaldean | Consumer\nOntzietatik datorren aluminioa edo papera elikagaietara gutxi migratzen den arren, sukaldeetan soilik erabili beharko litzateke.\nLatak, erretiluak, kazolak, sukaldeko tresnak, papera eta beste ontzi batzuk aluminioa erabiltzen dute elikagaiak ontziratzeko edo prestatzeko. Baldintza normaletan, material horretatik elikagaietara gatzen migrazioa oso txikia da, elikagai azidoetan izan ezik (adibidez, sagar-purean edo eskabetxean), horietan migrazioa zertxobait handiagoa izan baitaiteke eta, beraz, murriztu egin behar baita. Herrialde batzuetan debekatuta dagoen sukaldeetan aluminioa erabiltzea oso kasu zehatzetara mugatu beharko litzateke, eta nahi ez diren substantziak migratzeko arrisku txikiagoa duten materialak aukeratu.\nDietako aluminioa hainbat iturritatik atera daiteke. Barazkiak bezalako elikagaietan modu naturalean egoten da, baina aluminiozko gehigarriekin gehi daiteke, edo ontziak eta sukaldeko tresnak migratuz. Elikagaien Segurtasunerako Europako Agintaritzaren (EFSA) ikerketa baten arabera, aluminiozko paper edo ontziekin kontaktuan dagoen elikagai batek mineral hori ematen laguntzen du, bereziki elikagai azidoen kasuan. Migrazio hori, batez ere, zenbait alderdiren araberakoa da: tenperatura eta berotze-denbora (egostea), elikagaiaren konposizioa eta pHa, eta azido organikoak, gatza eta beste ioi batzuk.\nKontuan hartu behar da, hala ere, latak edo tetrabrikak polimero-geruzez estalirik daudela, eta geruza horiek elikagaia aluminioarekin zuzenean ukitzea saihesten dutela. Elikagai-gehigarrietako adituen (JECFA) FAO/OMS Batzorde Mistoaren txosten baten arabera, aluminioaren eraginpean egotea 0,16 mg/kg/egun da elikagaietan ohikoa bada, eta 0,1 mig/kg/egun elikagaiekin kontaktuan dauden materialen kasuan.\nElikagaietarako paper edo ontzi gisa erabiltzen den aluminioak babes-hesi gisa jokatzen du elikagaien aromak galtzean, eta argitik, oxigenotik, kutsaduratik eta hezetasunetik babesten ditu. Etxeko sukaldeetan erabiltzeko arrazoietako batzuk hauek dira:\nBabes-hesia. Aluminioak argiaren eta hezetasunaren kontrako hesi gisa jarduten du. Oso fina izan arren (aluminiozko xafla 0,2 mm ingurukoa da), elikagaiaren aromaren babesa eta kontserbazioa eskaintzen du. Gainera, elikagaien balio-bizitza luzatzen lagun dezake, hoztu beharrik gabe.\nPropietate mekanikoak. Arina baina sendoa da, eta aluminioak hainbat formatako produktuak biltzeko aukera ematen du, langa papera galdu gabe.\nBero-eroalea. Aluminioa bero-eroale eraginkorra da, eta horregatik da oso eraginkorra elikagaiak prestatzeko.\nAlemanian, Frantzian, Belgikan edo Erresuma Batuan, esaterako, debekatuta dago osasunerako arriskutsuak izan daitezkeen substantziak migratzea saihesteko erabiltzea.\nAluminioa duten elikagai-gehigarrien erabilera-baldintza eta maila berriak jasotzen dituen araudia argitaratu du Europako Batzordeak. 2014ko otsailaren 1etik aurrera aplikatu beharreko baldintza berrien arabera, erabilera-baldintzak aldatu behar dira eta aluminioa duten gehigarrien mailak murriztu, baita laka koloratzaileena ere. Helburua da EFSAk ezartzen duen aluminioa astean gehienez ere 1 mg/kg hartzea gorputz-pisuan. Araudi berriak denbora bat finkatzen du elikagai-gehigarrien fabrikatzaileek lakak ez diren aluminioa dutenentzako baldintza berrietara egokitzeko.\nTRESNAK ETA ELIKAGAIAK\nEgurra, silikona, beira, altzairu herdoilgaitza, teflona edo buztina dira sukaldean erabiltzen diren material nagusietako batzuk. Denek dituzte alde onak eta txarrak, ongi ezagutu behar dira, nola erabili eta garbitu jakiteko. Zura izan da orain dela gutxi arte erabilienetako bat, ohol edo koilara itxurakoa. Hala ere, frogatu da material hori oso porotsua dela, arraildurak eta ebakiak izan ditzakeela, mikroorganismo patogenoentzako babesleku egokiak. Garbiketa zorrotza eginez gero, zurarekin ezusteko desatseginak saihestuko dira, zaharberritze kolektiboan erabiltzea debekatuta baitago.\nAzken urteotan indartsu sartu den materialetako bat silikona izan da. Horrekin, gozogintzarako tresnak ez ezik, mikrouhin-labean edo labean prestatzeko edo hozkailuan gordetzeko ontziak ere egiten dira. Material hori oso erresistentea da, eta 60 °C eta 26 °C arteko tenperaturak jasan ditzake.\nAltzairu herdoilgaitza asko erabiltzen da etxeko sukaldeetan. Material horrekin egindako mahai-tresnak edo sukaldeko bateriak arinak eta garbitzen errazak dira, nahiz eta batzuetan metal astunen kantitate txikiak migratu ditzaketen. Buztinak ere tradizio handia du sukaldeetan, batez ere lapikoan. Kontuan izan behar da tresna mota hori handitu eta hautsi egin daitekeela, eta, bernizatuta badago, egiaztatu behar da ez dutela elikagaian substantzia kaltegarririk garraiatzen.\naluminioa metal-eu migración-eu ontzi


Gerok Screens 41. zenbakia Burdinbideak\nTrenak 2006ko ekainaren 30a\nBeno 41. zenbaki horrekin amaiera ematen diogu gure lehenengo denboraldiari. Hasi ginen pasaden urtean iralaren 23an gure lehenengo zenbakia erakusten. Hori izan zen Gerok Screens-en bigarren etapa.\nOso esperientzia ona izan da niretzat eta itzuliko naiz erritmo onean irudi gehiago erakusten.\nUda honetan zehar jarraituko dugu aleak argitaratzen baina, agian ez astero. Denbora behar dugu hortik joateko erroportaiak prestatzeko eta!


Soft Microfiber bilduta Children Bainu Bath Toallak soinekoa\nHasiera > Produktuak > Bath Toallak > Haurrak Bath Toallak > Bath Toallak soinekoa\nColor Textile profesionala bainu eskuoihal soinekoa fabrikatzailea da, hornitzeko leun Microfiber bilduta haurrek bainu bainu eskuoihal soinekoa fabrika prezioa, ongietorria handizkako microfiber bilduta haurrek bainu bainu eskuoihal soinekoa aipu kontsultatzeko. Haurren brodatutako bainu pure kotoia ehuna eginda. ehunaren Leuntasuna oso haurrentzat egokia da. Bainu Hau oso ur xurgatzeko ona da eta bainu ondoren haurrentzako arreta onena da.\nBath Toallak soinekoa ezaugarri\nBath Toallak Soineko parametroak\nColor Textile bat profesionala China Microfiber bilduta haurrek bainu bainu eskuoihal soinekoa hornitzaile da, hornitzeko kalitate handiko amp; fabrika prezioa leun Microfiber bilduta haurrek bainu bainu eskuoihal soineko, nahi izanez handizkako kalitate handiko amp bada; fabrika prezioa bainu eskuoihal soineko, ongietorria handizkako microfiber kontsultatu bilduta haurrak txabusinarekin bainu eskuoihal soinekoa aipu doan.\nAplikazioa eta salmenta ondoko Bath Toallak Soineko Zerbitzuko\nHot Tags: China bainu eskuoihal soineko, kalitate handiko, fabrika prezioa, fabrikatzaileak, hornitzaileak, Saltzeko, handizkako.


Martxoaren 23an, 12:30etatik 14:00etara, 2022ko Master Eguna ospatuko dugu\nMartxoaren 23an, 12:30etatik 14:00etara, 2022ko Master Eguna ospatuko dugu eta bertan aurkeztuko ditugu UPV/EHUko Arkitektura Eskolak eskaintzen dituen master guztiak …\nMADERA SOSTENIBLE pública una entrevista sobre el Master\nMADERA SOSTENIBLE es un periódico digital para la industria española de la madera y el mueble. El eje de este …\nDatorren otsailaren 17an UPV/EHUko Master Eguna ospatuko da, eta bertan aurkeztuko dugu gure masterra, eguerdiko 13:00etan. Konektatu zaitez ala etor …\nZurezko Egiturak, Eraikuntza eta Diseinu Masterraren aurkezpen-bideoa\nJosu Benito eta Iñaki Goikoetxeak Zurezko Egituretako Masterra aurkezten digute …\nMaster Amaierako Lanen defentsa saioa\n2020ko uztailaren 17an 2019-2020 ikasturteko Zurezko Egiturak, Eraikuntza eta Diseinuko Master Amaierako Lanen defentsak egin ziren. 1. Epaimahaia 1. Epaimahaiaren …\nEkainaren 25ean eta 26an, UPV/EHUren udako ikastaroen barruan, zuraren eraikuntza eraginkorrako online ikastaroa egingo da (osasun-egoera kontuan hartuta). Matrikula eskuragarri …\nZura eta eraikuntza, ongi moldatzen den bikotea\nIkertalde batek metodologia bat garatu du zurezko egituren ingurumen jasangarritasuna neurtzeko. IT 781-13 (UPV/EHU) taldeak hamar urte daramatza eraikuntzarako egiturak …\nDatorren uztailaren 13ra arte, Egurtek sarien 30 panelen erakusketa egongo da ikusgai Donostiako Arkitektura Eskolan. Lan sarituak epaimahaiak aukeratu ditu, …\nJoan den irailaren 7an, UPV/EHUko Arkitektura Goi Eskola Teknikoaren instalazioetan abian jarri zen Zurezko Egiturak, Eraikuntza eta Diseinua masterraren lehen …\nMasterreko ikasleek Etorki zerrategia bisitatu dute\nJoan den ostiralean, irailak 29, Zurezko Egiturak, Eraikuntza eta Diseinua masterreko ikasleek Murgako Etorki zerrategia bisitatu zuten. Han, Euskadiko zerrategi …


Ikasleek ez dituzte datu fiskalak aurkeztu beharko bekak lortzeko | Consumer\nIkasleek ez dituzte datu fiskalak aurkeztu beharko bekak lortzeko\nNeurri honek laguntzak lortzeko prozesua arinduko du, gorabehera eta atzerapenik gabe.\nHezkuntza Ministerioak beka bat eskatzean datu fiskalak aurkeztu beharrik ez izateko aukera emango die ikasleei. Horren bidez, ikaslea arindu eta mesede egin nahi dio, urtero milioi eta erdi ikasleri baino gehiagori eragiten dien eta, batzuetan, buruhauste gutxi eragiten dituen prozesu batean. Hemendik aurrera, Kalitate Legeari egindako zuzenketetako batek eskatzen duenez, Zerga Agentziak emango dizkio Hezkuntza Ministerioari eskatzen zaizkion datu guztiak. Hortik aurrera, ezarritako baldintzak betetzen dituzten guztiek jasoko dute laguntza, orain arte bezala.\nBaina erabaki hori ez da soilik beka-eskaerari buruzkoa, baizik eta hezkuntzari buruzko administrazio-prozesu guztiei buruzkoa. Neurri honi esker, beka lortzeko prozesua azkarragoa izanen da eta ez da gorabehera edo atzerapenik gertatuko. Aurreko urtean modu esperimentalean abian jarri den berritasun hori beka-eskaerarako bakarrik, lehenengo aldiz lege-testu batean sartuko da. Hala ere, arintze horrek konplikazioak eragin zituen unibertsitate-beken kudeaketan, eta “Julio Iglesias de Ussel Unibertsitateko Estatu Idazkariak aitortu zuenez, “Zerga Agentziarekin datuak gurutzatzeko arazo informatikoak” laguntzak atzeratu egin ziren. Arazo puntuala eta konpongarria da, eta, Hezkuntzak adierazi zuenez, ez da berriz gertatuko.\nNeurri hori ikasleak onartzeko prozesuan ere aplikatuko da. Gaur egun, lehentasunezko irizpideen arabera arautzen da hori —zuzendaritza-taldeak aplikatzen ditu, dagokion hezkuntza-administrazioaren araudiaren arabera—: familia-unitatearen per capita errenta, helbidearen hurbiltasuna, ikastetxean matrikulatutako anai-arrebak izatea eta familia ugariaren legezko izaera. Erabaki berri horren bidez, gurasoek gainerako datuak eman beharko dituzte, baina ez dute familia unitatearen per capita errenta aurkeztu beharko, Zerga Agentziak ere emango baitu.\nHezkuntzak emandako datuen arabera, azken hamarkadan beketarako aurrekontuak %15,4 igo dira. Hala, 92-93 ikasturtean 807.963 bekadun izan ziren; 2001-2002 ikasturteko behin-behineko zenbatekoek, berriz, 1.352.583 onuradun izan ziren; horietatik 72.000 inguru Euskal Herrikoak dira, arlo horretan eskumenak dituen erkidego bakarra. Horrek guztiak esan nahi du bekadunen kopurua %65 handitu dela Estatu osoan.\nbekak datuak ikasleak


2018an 1.311 euskal mikroETEk jaso dute SPRIren doako aholkulari teknologikoaren laguntza - SPRI\n2018an 1.311 euskal mikroETEk jaso dute SPRIren doako aholkulari teknologikoaren laguntza\nInplantari bat doako aholkulari teknologiko pertsonal bat da, erabili beharreko tresnen diagnostikoa egiten diona enpresari eta tresna horiek ezartzen laguntzen diona\n2018an, programa honen bidez 21.000 konponbide teknologiko inguru txertatu dira, besteak beste, zibersegurtasun arloko konponbideak eta kudeaketa hobetzea helburu dutenak.\nEusko Jaurlaritzaren Inplantari programaren bidez 4.0 industriara bideratu nahi da industria arloko mikroETEen eraldaketa digitala\nSPRIk eskualdeko eta tokiko agentziekin kolaboratzen du ekimena Euskadiko mikroETE guztietara helarazteko\n2018an zehar SPRIren Inplantariak programaren laguntza jaso duten 1.311 mikroETE eta autonomoek 21.000 konponbide teknologiko txertatu dituzte beren negozioetan, konponbide horien bitartez euren jarduera hobetzeko eta enpresa errentagarriago egiteko. Industri arloko MikroETE horietako bakoitzak batez beste 12 aplikazio digital identifikatu eta ezarri ditu. Aplikazio horiek baliagarri izango zaizkie lehiakorrago izateko eta bat egiteko Euskadiko politika industrialarekin, zeinaren bidez sortu nahi baita 4.0 Industria, hau da, industria-ehun adimenduna.\n2018an Euskadiko mikroETEek hainbat konponbide teknologiko ezarri dituzte programa honen bitartez, hona hemen aipagarrienetako batzuk: zibersegurtasun arlokoak, kudeaketa eraginkorrera bideratutakoak eta bezeroak atzemateko eta leialtzeko sistemak. Inplantariak programak etengabe zaintzen du merkatuko eskaintza teknologikoa eta 250etik gora aplikazio identifikatu ditu kolektibo honen digitalizazioa ahalbidetzeko. Aplikazio horiek katalogo batean bildu ditu, zeina eskuragarri baitago SPRIren web orrian. Gehienak doako aplikazioak dira.\nInplantariak programa Eusko Jaurlaritzak SPRIren bitartez diseinatu duen tresna bat da, industria arloko mikroETEak 4.0 Industrian sar daitezen, horixe baita egungo politika industrialaren helburu eta konpromisoa. Ekimen honek 350.000 euroko aurrekontua izan du 2018an, Euskadi AD2020 Agenda Digitalaren markoan. Programak aholkulari teknologiko bat eskaintzen dio industria arloko mikroETEari, eta aholkulari horrek, lehenik eta behin, diagnostiko bat egiten laguntzen dio. Gero, aplikazioak identifikatzen, lehenesten eta inplementatzen ditu, negozioaren hainbat alderdi hobetzeko. Inplantaria profesional bat da, aholkularitza eta laguntza emango diona mikroETEari prozesu honetan, eta, gero, jarraipena egingo diona.\nEkimen hori Euskadiko industria arloko mikroETE guztiei hurbiltzeko asmoz, Eusko Jaurlaritzak bitartekari sare batekin lan egiten du SPRIren bitartez. Sare horretako agenteak dira eskualdeko eta tokiko agentziak, elkargo profesionalak, sektore-elkarteak, eta abar. Euren lan garrantzitsuena da Inplantariak programaren berri ematea hurbilen dauzkaten kolektiboei eta ekimenaren eskaintza helaraztea: Enpresa Digitala ikastaroak, tailer espezializatuak, barnetegi teknologikoak…\nInplantariak programa 2011n jaio zen eta harrezkero 5.820 enpresa atxiki zaizkio programari. Kolektibo honen eskaera teknologikoa asko hazi da kualitatiboki. Hasieran, enpresek batez ere eskatzen zuten irudia hobetzea, IKTekiko beldurra galtzea eta negozioa modernizatzea. Orain, berriz, mikroETEen helburuak dira barne-kudeaketaren optimizazioa digitalki eraldatzea, datuen eta baliabideen segurtasuna hobetzea (zibersegurtasuna) eta bezeroak atzeman eta leialtzea.


Doneztebe eta Sunbilla artean egitekoa zuten Ipar Martxa Maratoia bertan behera utzi dute - Malerreka - Erran.eus\nDoneztebe eta Sunbilla artean egitekoa zuten Ipar Martxa Maratoia bertan behera utzi dute\nTtipi-Ttapa 2021-06-11 09:00\nEkainaren 19an ez da ipar martxa probarik eginen Doneztebe eta Sunbilla artean.\nGaur gaurkoz 27 kirolarik bakarrik emana zuten izena eta «horrela proba egitea ez da bideragarria» adierazi dute antolatzaileek\nJoan den urteko arrakasta errepikatzeko gogoz, aurten ere ipar martxa maratoia antolatua zuten Corriendoporelmundo enpresak eta Ttuku Ttuku ipar martxa taldeak, Doneztebeko Erreka kirol elkartearekin eta Doneztebeko Udalarekin elkarlanean. Ekainaren 19an egitekoa zuten bigarren hitzordu hori, Doneztebe eta Sunbilla lotzen dituen bide berdean barrena. Baina antolatzaileek proba bertan behera uztea erabaki dute.\n«Penaz eta tristuraz» hartutako erabakia izan dela aipatu dute ohar batean, baina «gaur gaurkoz 27 kirolari bertzerik ez dute izena emana, eta kopuru hori ez da aski proba bideragarria izateko. Eta ezin dezakegu gehiago esperatu, txip bidezko kronometrajeak epea estutzen dituelako».\nDagoeneko izena eman dutenei dirua itzuliko diete eta antolatzaileek barkamenak eskatu dituzte egoera honek ekar ditzakeen eragozpenengatik. «Guretzat ere lan-ordu eta diru galera da, baina batez ere kirolariak ez erakarri izana atsekabetzen gaitu», diote oharrean.


Nola esaten da tximeleta islandieraz? | High Alaitasuna\nHasiera » Islandiera ikasten » Nola esaten da tximeleta islandieraz?\nAtalak: Islandiera ikasten, Kantuak\nGaur bisitari izan naiz Bizkaia irratian, EIEren eskutik egiten den Irakurrieran saioan, Edorta Jimenez berbalagun. Esku ezkerraz eta Islandiera ikasten liburuetatik irakurri dugu, eta DJ moduan ere aritu naiz, bost kantu islandiar hautatuz eta aurkeztuz. Denok ezagutzen baitugu Björk, baina egon badaude artista eta musikari gehiago Islandian. Honako bost hauek, gainera, islandieraz hutsezko kantuak dira, hizkuntzaren musika entzuteko modukoak.\nEdorta itsasozale izanik, ez da zaila izan islandiarrek itsasoarekiko duten harremana islatzeko kantu bat aukeratzea. Lehenengoa, beraz, Jónas Sigurdsson-en “Hafid er svart” kantua jarri dugu. Eta zer dio kantariak? Djúpur er minn hugur eins og hafid, bere gogoa itsasoa bezain sakona dela, hain zuzen. Bukaeran itsasoa (hafid) deskribatzen du: beltza, hotza, distiratsu eta baketsu. Borgesen gustuko zerrenda bat, nire ustez.\nJónas Sigurdsson nire adinekoa da, gutxi gorabehera, 40 urte pasata. Gaur egun Islandian musika egiten dutenak askoz gazteagoak dira. Adibidez, gure bigarrena Mammút taldeak ekarri digu. Kantu boteretsu honek “Salt” izena du. Strádu á mig salti, “botaidazu gainean gatza”, dio leloak. Edortak komentatu duenez, umoretsu, Islandiako makailauari buruzko kantua bailitzan.\nHirugarrena laburra izan da, denbora oharkabean joan zaigulako. Izena datorkio Reykjavík-en parean dagoen Esja menditik. Mila metroko itsasertzeko aldapa hori Arantzak eta biok igo genuen 2000. udazkenean. Kantuaren hitzak Halldór Laxness-ek, Islandiako literatur Nobel saridun bakarra, jarri zituen. Kantuaren egileak 20 urteko gazteak dira, eta hori da Islandiako berezitasun bat: zaharra zein gazte, belaunaldi guztiak literaturaz blai daude, hizkuntza eta literatura mendeetan zehar altxorra eta ondare izan dutelako.\nBeste adibide bat 4. kantuan dugu: hitzak 19. mendeko poema batetik datoz, Steingrímur Thorsteinsson-ena, baina emaitza da guztiz fresko eta garaikidea. Samaris taldearen ilargiari ereserki hau nik euskaratu nuen iaz:\nNaturaren presentzia beti indartsua da Islandiako kulturan. Nola esaten da “tximeleta” islandieraz? Hitz hori bertso honetan aurkituko duzue, ahots jolas zoragarriz Ylja taldeak musikatua:\nKlukkan hringir, thad er nótt.\nÖrlítil gola, allt er svo hljótt.\nFidrildi í mallakút, ég fer út.\nErlojuak jo, gaua da.\nHaize leuna, ixil-ixilik dago.\nTximeletak urdailean, kanpora noa.


Eurodiputatuek onartzen dute Edouard Perrin - EBko berriemailea\nEurodiputatuek laguntza berezia adierazi diote Edouard Perrin kazetari frantziarrari (Irudian), Luxenburgon auzipetuta dago Dukland Handian zerga ebazpen sekretuak agerian uzteagatik. Parlamentuko Zerga Arau Berezien Batzordearekin izandako entzunaldian, fiskaltzak auzipetzea deskribatzeko erabilitako hitzak "astakeria" eta "eskandalagarriak" izan ziren.\nEsan zuten salatzaileek babesa jaso behar dutela interes publikoaren aurkako jokabidea agerian uzten dutenean eta ez legez kanpoko jarduerak agerian uzten dituztenean. Ikerketa Kazetarien Nazioarteko Partzuergoko Richard Brooks-ek esan du irekitasun handiagoa egon beharko litzatekeela zergen ebazpenen eta antzeko akordioen inguruan eta beste herrialde batzuk iruzur egiten dituzten herrialdeek zigortu beharko liratekeela.\nLuxleaks-eko kazetariak Parlamentura gonbidatu zituzten beren iritziak eta esperientziak partekatzeko eta harrera ona egin zieten eurodiputatuek, "beren lan ausarta" goraipatu baitzuten.\n2011n eta 2012an zergekin lotutako "zatiak" agerian utzi zituen Perrin sartu zuten, baina 2014ko azaroko Luxleaks errebelazioak arte ez zuela erreakzio politikorik ikusi esan zuten.\nBere kasuan, Perrinek esan du pena dela "salaketa judizialak praktika jakin batzuk agerian jartzen dituzten pertsonen aurka jartzea, ez tratu horietan parte hartzen dutenen aurka". Beste arazo bat da babesa ahula dela, ebazpenak "legezkoak" direlako, gaineratu du. "Zure ekarpena ezinbestekoa da gure lanerako", esan die Elisa Ferreira txostengile eta portugaldar diputatu sozialistak kazetariei.\nMichael Theurer ALDEko txostengilea, Alemaniako kidea, "kazetaritza ausarta" zela esan zuen. Alain Lamassoure Frantziako PPEko diputatu batzordeko presidenteak Frantziatik etorritako adibidea aipatu du Frantzia 2 berriki agerian utzi ditu "EDF eta Renault bezalako partzialki finantzatutako enpresa publikoekin" egindako zerga akordio sekretuak.\nLars Bové Nazioarteko Partzuergoko kideak esan du erantzun beharreko galdera nagusia "enpresa multinazional batek" jarduera handiak "izan ote dituen". Bovek gaineratu du: "Hori ez balitz, eraikuntza fiskalak besterik ez ziren. Guk ikusi genuena da zerga ebazpenak izugarrizko eskalan erabili ziren, baina, egia esan, mundu osoko paradisu fiskaletarako ateak zituzten eraikuntza fiskal handiak ziren, Gibraltar bezala ", esan zuen," zerga ebazpen batzordeek nolabaiteko azterketa izan beharko luketela "gaineratuz.\nBrooks-ek, partzuergoko beste kide batek, esan du zerga agintariek egiaztatu beharko luketela konpainiak substantziarik duen ala ez, nahiz eta, aitortu zuen, hori gogorra izan daitekeela estatu kideetako zerga sailen eskasa dela eta. Kristof Clerixek, partzuergokoak ere, esan du bere kideen lana gero eta txistukari gehiago erakartzen ari dela, offshore ihesak, Luxleaks eta Swissleaks agerian utzi ondoren.\nHala ere, ohartarazi du salaketa salaketa "ez dela karrera ona", gehienek zailtasun ekonomikoak izaten dituztelako. "Agian sari ekonomikoak pentsatu beharko zenituzke, AEBetan bezala", iradoki zuen, AEBetako Barne Zerga Zerbitzuak legez kanpoko zergen plangintzaren errebelazioetarako emandako sariei erreferentzia eginez. Batzordeko ordezkaritza batek Luxenburgon izan du berriki bere zerga arauak praktikak ikertzeko.\nGai erlazionatuak:ClerixEdouard Perrinezaugarrifull-imagelegez kanpoko zergen plangintzaKristofKristof Clerixwhistleblowing


Laudioko Gaztetxea desalojatu dute udaltzainek - Laudio - Aiaraldea.eus\nLaudioko Gaztetxea desalojatu dute udaltzainek\nTxabi Alvarado Bañares 2021-01-08 12:38\nUdaltzainak bertaratu dira gaztetxea desalojatzera. / Laudioko Gazte Asanblada\nLaudioko Gazte Asanbladako kideek jakinarazi dute mobilizazioa egingo dutela bihar eguerdian. Udalak, bere aldetik, aipatu du Kultur Etxeko obrak iraun bitartean ezin dela azpiegitura erabili, segurtasun arazoak medio.\nGaur eguerdian bertaratu dira udaltzainak Laudioko Gaztetxera eta barruan zeuden pertsonak aterarazi dituzte. Gazte Asanbladako kideek iragarri dute mobilizazioa egingo dutela bihar, 12:00etan, Herriko plazan:\nAtzo jaso zuten Gaztetxeko kideek udalaren desalojo agindua, eta argindarra moztu egin zieten, salatu zutenez:\nUdalak argia moztu eta desalojo mehatxua helarazi digu. Honen aurrean, Laudioko Gaztetxearen defentsan berresten gara.#LaudiokoGaztetxeak20Urte\n— Laudioko Gaztetxea (@LaudioGaztetxea) January 7, 2021\nHorrez gain, gaurko desalojoan inor identifikatu ez duten arren, Gazte Asanbladako kideek salatu dute arratsaldean udaltzainek kide batzuk identifikatu dituztela, biharko elkarretaratzeko kartelak jartzen ari ziren bitartean.\nItxieraren nondik norakoak\nAsteartean iragarri zuten Gazte Asanbladako kideek Gaztetxea berriz irekiko zutela. Modu horretan, kontra egin zioten Laudioko Udalak berriki hartutako erabakiari. Tokiko erakundeak jakinarazi du 2023. urtera arte mantenduko dituztela itxita Kultur Etxeko azpiegiturak -Gaztetxea barne-, Aldundiak bertan egin nahi dituen obren 2. fasea amaitu arte. Erabaki horren “arbitrariotasuna” salatu zuen Gazte Asanbladak, Kultur Etxeko erakin multzoaren zenbait gune -KZ Gunea eta Euskaltegia- irekita mantenduko dituztelako. “Argi dago Gaztetxetik kanpo nahi gaituztela eta espazioaren egoera helburu hori lortzeko aitzakia merkea baino ez dela”, salatu zuten.\nGauzak hala, Gaztetxeko ateak ireki zituzten berriro asteartean. Bilera ireki bat egin zuten Gaztetxearen 20 urteurrenaren nondik norakoak azaltzeko. Biharamunean iritsi zitzaien argindar mozketa eta desalojo agindua, gaur gauzatu dena.\nLaudioko Gaztetxeko kideak ez dira izan Kultur Etxea 2023. urtera arte itxita mantentzearen aurka pozisionatu diren bakarrak. KULTURKOM Batzarreko kideak ere azpiegiturak irekita mantentzearen alde daude.\nUdalak erantzun du Gazte Asanbladako kideek zerraila aldatu zutela eta, ondorioz, Aldundiko langileak ezin zirela obrekin jarraitzera sartu. Hala ere, obrak amaitzean Gazte Asanbladak espazioa erabiltzen jarraitu ahalko duela ziurtatu du\nUdalak adierazi du Gaztetxea ezin dela erabili une honetan, hiru arrazoiengatik: “Pandemia egoera batean gaudelako, Kultur Etxeko obrak amaitu ez direlako eta Gaztetxeko hainbat elementuren egoerak espazioa ez-seguru bihurtzen duelako”. Arabako Foru Aldundiak eginiko txosten batean oinarritu da udala Gaztetxearen egoeraren gaineko baieztapen horiek egiteko, eta iragarri du Kultur Etxeko obren bigarren fasean arrisku horiek kentzeko lanak egingo dituztela.\nHorrez gain, tokiko erakundeak azaldu du Gazte Asanbladako kideek Gaztetxeko zerraila aldatu zutela asteazkenean. “Arabako Foru Aldundiko langileak sartzen saiatu ziren, obrak amaituta ez zeudelako eta leihoetan zenbait gauza egin behar zituztelako, eta ezin zutela ikusi zuten”. Gauzak hala, Gazteria zinegotzia (Juanje Merchan PSE-EEko zinegotzia) jarri zen Gaztetxeko kideekin harremanetan, eta giltza ematea eskatu zien, bestela indarrez sartuko zirela ohartaraziz.\nGazte Asanbladako kideek, aldiz, erantzun dute udalak Gaztetxeko giltza aldatu zuela obren lehen fasean. Ondorioz, gazteak ezin izan dira espaziora sartu orain arte.\nGaztetxera itzuli ahalko da gazte asanblada, udalaren arabera\nHala ere, 2019ko abenduan hartutako konpromisoan berretsi da udala. “Kultura Etxeko lanak amaitzen direnean Gaztetxeko erabiltzaileek instalazioetara itzultzea bermatuko diegu, baina obrak amaitzen direnean”, ziurtatu dute.\nUdalak azaldu du oraindik aztertzeke dutela non kokatuko dituzten Kultur Etxean zeuden tailer eta elkarteak. “Hala ere, une honetan dagoen pandemia egoeran, udal-eraikinek ez dute jarduera horiek modu seguruan egiteko aukerarik eskaintzen”.\nGazte Asanbladak, bere aldetik, aipatu du udalak ez diela orain arte bermatu Gaztetxera itzuli ahalko zirela. Hilabete bat eman dugu udalaren atzetik, bilera bat eskatzeko, eta ez digute erantzun ezta alternatibarik proposatu".


kritiken hemeroteka » Errealitatearen estalkia\n« Minak eta zinak | Buckowski eta Maiakovski »\nZeta / Alessandro Baricco (Koldo Biguri) / Igela, 2001\nZeta, Alessandro Bariccoren izena ospebidean (ez ospabidean) jarri zuen liburua irakurtzeko beharrezkoa da, itzulpen itxuroso bat, Koldo Bigurirena esaterako, eta horretaz gain Scherezaderen itzala oroimenean. Scherezade, bai, Rimsky Korsakoven bertsioan, musikazale amorratua baitugu Alessandro Baricco. Irakurri besterik ez “Hegelen arima eta Wisconsingo herriak” lan bitxi, kurioso eta librea, opera-libreto bat bezain. Zeta, izan ere, ipuin bat da, ekialdeko ipuinen tankerakoa. Scherezaderenak dakarzkigula gogora esan dut, baina hori meritu makala da, ipuin guztiek baitute gaur egun Scherezaderena izan daitekeen usain, zapore edo gustua. Ipuina zerk egiten duen liluragarri galdetuko balidate, nekez\nemango nuke erantzun bat kunplitua eta denentzat baliagarria. Pertsonaiak, esaterako, beti zerbaiten bila, errealitateaz haratago dagoen zerbaiten bila, ametsaz haratago dagoena nahi. Pertsonaiak, bai, guk nahi genukeen modukoak. Pertsonaiak, bai, pilo bat, bakoitza bere eromena edo bere zoritxarra gainean duela. Pertsonaia handiak eta txikiak, ederrak eta itsusiak, beti zerbait kontatzeko dutenak, ametsaren bueltan ibiliko direnak, aurrera eta atzera. Zalantzarik ez. Baricco irudimen handiko gizona dugu. Eta irudimena, Nabokovek esan zuenez, ezinbestekoa da idazle izateko. Idazle izateko bezain ezinbestekoa dugu bizitzaren herdoilari kolore pixka bat emateko. Baina hau nire irudipena besterik ez da. Irudimenari esker Bariccok fantasiaren munduan sartuko gaitu irakurleok, eta ez dugu handik irteten utziko, harik eta liburua amaitu arte. Zeta, tranpazko soinekoak egiteko gaia. Zeta, fikzioa ere tranpa baita. Eta literatura zetazko hitzak dira, errealitatea, nahi gabe bezala, estaltzeko.


ELAren XV. kongresua ostegunean amaituko da eta Mitxel Lakuntza hautatuko dute berriro idazkari nagusi. Gainera, datozen lau urteotarako ponentzia, kudeaketa txostena eta Batzorde Eragilea bozkatuko dituzte.\nGaur eta bihar egingo den ELAren kongresuan Mitxel Lakuntza berrautatuko dute idazkari nagusi\nMitxel Lakuntzak greba prekaritateari aurre egiteko ezinbesteko tresna dela defendatu du ELAko kongresuaren lehen jardunaldian. Lakuntzaren esanetan, sektore eta enpresa askoren lorpenak ez lirateke ulertuko grebarik gabe, eta, ildo horretan, Bizkaiko egoitzetako edo itunpeko ikastetxeetako grebak ekarri ditu gogora.\nELAren zerbitzu juridikoen "emaitza ikusgarriak" goraipatu ditu Lakuntzak, auzitegietan langileen aldekoak diren epaiak aipatzeko orduan. Gaineratu duenez, zerbitzu juridikoen lana prekarietatearen aurkako estrategiaren parte da. Bide horretan lanean jarraitzeko asmoa agertu du, "benetako aldaketa politiko eta sozialaren alde".\nKongresuaren lehen egunean, Mitxel Lakuntzak eta Amaia Muñoa idazkari nagusiaren albokoak aurkeztutako kudeaketa txostena bozkatuko dute. Pandemia dela eta, goizez bakarrik egingo dira gaurko eta biharko saioak.\nELAren kongresua bihar amaituko da, Bilboko Euskalduna Jauregian, eta Mitxel Lakuntza hautatuko dute berriro idazkari nagusi, bera baita aurkeztu den hautagai bakarra. Halaber, Batzorde Eragileak aurkeztutako ponentzia bozkatu eta zuzendaritza berria aukeratuko dute.\nELAko Batzorde Nazionalak hiru pertsona berri proposatu ditu zuzendaritzan sartzeko, hirurak emakumeak: Leire Gallego Lopez de Goikoetxea, Alazne Mantxola Mintegi eta Ane Miren Zelaia Arieta-Araunabeña. Kongresuaren onespena jasoz gero, zuzendaritza berria parekidea izango da (sei emakume eta sei gizon). Mitxel Lakuntzak idazkari nagusi eta Amaia Muñoak idazkari nagusiaren albokoa izaten jarraituko dute.\n"Benetan garrantzitsuak diren gauzak; Aktibatu, lortu, zaindu" lelopean egiten ari da ELA sindikatua kongresua, langileria eta gizartea aktibatzeko helburuarekin.\n736 delegatu parte hartzen ari dira kongresuan. 350 eskualde edo lurraldeetako ordezkariak dira, eta beste 350, sektoreko federazioetakoak (Industria eta Eraikuntza, Zerbitzuak eta Gizalan). Gainerako 36 pertsonak Batzorde Nazionaleko kideak dira. Ordezkarien artean, 384 gizonak dira eta 352 emakumeak (% 47,2).\nELAk bestelako negoziazio kolektibo baten alde egiten du\nELAk "bestelako negoziazio kolektiboa" eskatuko du prekarietateari aurre egiteko. "Patronalen eta gobernuen posizio gogorrak direla eta, gure ekintzaren erdigunean grebak eta mobilizazioak kokatzea besterik ez dugu, batez ere eremu feminizatuetan egiturazko aldaketak eragin nahi baditugu", esan zuen sindikatuak kongresuaren aurkezpenean.\nLurraldetasunari dagokionez, ELAk izaera errepublikazalea izango duen euskal estatu independentea aldarrikatuko du; izan ere, "Eusko Jaurlaritza eta Nafarroako Gobernua Madrilen hartzen diren erabakien kudeatzaileak baino ez dira".\nAliantzei dagokienez, "euskal gehiengo sindikala" etorkizunean ere elkarlanean arituko dela berretsiko du ELAk.


Sáez Crespo, Francisco José; Badiola Etxaburu, Iker\nHistologia izeneko jakintza-arloak ehunen egitura du aztergai, eta nola antolatzen diren halakoak gure gorputzeko organoak eratzeko. Odontologiako gradu berrietako programetan, giza ehunei buruzko ikasgai orokorrak egoten dira, baina baita aho-hortzetako antolamendu histologikoari buruzko espezifikoak ere. Histologiako eskuliburu eta tratatu gehienetan, giza gorputzeko ehun eta organo guztiak aztertzen dira, baina hortzetako eta aho-barrunbeko egitura eta antolamendu histologikoak gain-gainetik lantzen dira halakoetan. Gutxi dira, ordea, aho-hortzetako histologiari buruzko liburuak, alegia, ahoko eta hortzetako ezaugarri histologikoak luze eta zabal deskribatu eta giza ehunen ezaugarri nagusiak iraizean lantzen dituztenak. Ondikoz, Odontologiako ikasleek hainbat liburu kontsultatu behar izaten dituzte Histologia irakasgaian.\nHorrenbestez, Giza Histologiako eskuliburu honek Odontologiako gradu berrietako ikasleak hartu ditu aintzat. Haren helburua da gaiari buruzko informazio oinarrizkoa argi eta labur aurkeztea. Irakasgairako denbora-tartea laburra izaten denez, eskuliburu honek langai hauek hartu ditu: giza gorputzeko oinarrizko ehunak (Histologia Orokorra), eta aho-barrunbeko ehun eta egiturak (Aho-hortzetako Histologia). Ez dira giza gorputzeko organo eta sistema guztiak landu (Histologia Berezia edo Organografia Mikroskopikoa), zeren, eskuarki, ez dira ikasketa-planetan sartzen edo, sartzen badira ere, astirik ez dago halakoak jorratzeko. Hala eta guztiz ere, nerbio-ehunei buruzko ikasgaian nerbioen eta nerbio-bukaeren antolamendu histologikoa deskribatzen da, Aho-hortzetako Histologia aztertzean inerbazioa aipatzen baita. Horregatik ere, zirkulazio-aparatuari buruzko ikasgai bat erantsi da, aho-barrunbeko ehunetan ageri diren odol-hodiak aski xeheki aztertzeko.\nGiza Histologia ikusi beharreko jakintza-arloa da. Mikroskopioa da Histologia ikasteko tresna oinarrizkoena. Ehun edo organo baten deskribapen idatzia aspergarria eta iluna izan daiteke, baina, deskribapenokin batera irudi edo eskema bat eskainiz gero, errazago, lasterrago eta luzaroago ulertzen da. Hori dela eta, ahalegin berezia egin dugu eskuliburu honetan irudi adierazgarriak txertatzeko, testuaren lagungarri.\nLiburua, UPV/EHUko Odontologiako ikasleentzat berariaz egokituta egon arren, Odontologiako Graduko edozein unibertsitatetako ikasleentzat ere baliagarri izan daiteke Giza Histologia ikasteko.


Irabazi Donostiak eskatzen du Ingurumen Sailak zeregin garrantzitsuagoa izan dezala Donostiako Udalean. | Irabazi Donostia\nIrabazi Donostia > Bloga > Prentsa > Prentsa oharra > Irabazi Donostiak eskatzen du Ingurumen Sailak zeregin garrantzitsuagoa izan dezala Donostiako Udalean.\nIrabazi Donostia (Ezker Anitza-IU, Equo eta independenteek osatutako plataforma) udal-taldeko zinegotzi Loïc Alejandrok eskatu du Donostiako Udaleko Ingurumen Sailak zeregin garrantzitsuagoa izan dezala udal jardueran.\nAzken Hirigintzako Batzordean, Irabazi Donostia udal taldeak bi galdera, Lourdes Txikiko eremuan egindako zuhaitz-mozketari buruzkoak, egin ditu. Lehena, hirigintzaren gainekoa, eta bigarrena, ingurumenaren gainekoa.\nGalderen harian, Alejandroren esanetan, bi horiek bananduta egin dituzte, eta bi zinegotzi delegatuari zuzendu dizkiete, gaiak hirigintzarekin eta ingurumenarekin lotura duelako. Behin bi galdera horiek eginda, Hirigintzako zinegotiz delegatuak soilik erantzun ditu; nahiz eta batzordean bertan -minutu batzuk lehenago- Ekologiako zinegotzi delegatuak ere beste galdera batzuei erantzun dien.\nZuhaitz-mozketa dela eta, Irabazi Donostiaren zinegotziak honakoa azpimarratu du: “Zoritxarrez, oso deigarria iruditzen zaigu Ingurumen Sailak mozketaren berri ez izana, izan ere, txostenak berak horren berri ematen zuen. Are deigarriagoa iruditzen zaigu arloko zinegotzi-delegatua ez etorri izana bere departamentuaren beraren iritzia ematea”. Berri eman ez izanak eta etorri ez izanak argi erakusten dute EAJ eta PSEeren arteko udal gobernuarentzat Ingurumen Sailaren iritzia bigarren mailakoa dela.\nIrabazi Donostia udal taldearen arabera, ingurumen eta iraunkortasunari buruzko udal txostenek garrantzi handia eduki behar dute. Eta inportantzia horrregatik, Ingurumen sailak zeregin garrantzitsuagoa behar du izan. Ingurumenaren harira, Alejandroren esanetan, Sailak informazioa eman beharko luke, noiz eta proiektu batek edo ekintza batek ingurugiroan edo iraunkortasunean eragina duenean.\n“Hainbat dira ingurugiroan edo iraunkortasunean ondoreak dituzten egitasmo eta jarduerak: Uliako hazitegietakoa, Garbera saltoki-gunearen handitzekoa, Lourde Txikiko jarduketakoa, Lourdes Eneako plan berezikoa, Cristina Enea parkeko arrapalakoa, Uliako itsaslabarretako bide berrietakoa eta zuhaitz-moztekoa. Beraz, proiektu eta jarduketon ondorioak kontuan hartuta, Donostiako Udaleko Ingurumen Departamentuak horiek albistatu beharko lituzke.\nHorregatik guztiagatik, Alejandroren hitzetan, behin eta berriz esango dute Ingurumen Departamentuaren zereginak zeharkakoa behar duela izan. Izan ere, udalak saileko teknikariei iritzia eskatzeaz gain, euren ustea kontuan hartu beharko luke udal-politika orotan, alde batera utzita bere txostenak nahitaezkoak diren ala ez.\nOn 18 de maiatza de 2017\nTags:Ingurumena, Lourdes Txiki


Vitoria-Gasteizko Udalaren web-orria - Gazteentzako hamar plan aktibo edo kirol plan\n1. Bota partidatxo edo patxangilatxo bat zure familiako norbaitekin\nOrain, ezin da beste lagun batzuekin jolastu edo ariketarik egin, baina bai zurekin bizi den norbaitekin; beraz, zer iruditzen zaizu familiako norbaitekin botatzea partidatxo bat (anaia/arreba, aita edo ama), tenisera, padelera, frontenisera, badmintonera, mahai-tenisera edo squashera? Edo basket, eskubaloi edo futboleko jaurtiketa batzuk bota? Kontsultatu kanpoko pilotalekuak eta pistak, edo erreserbatu udaleko edo hiriko beste edozein kirol-zentrotako kirol-instalazio bat.\n2. Zer iruditzen zaizu lagunekin zuen gauzei buruz hitz egitea paseatzen ari zareten bitartean?\nPasealeku on bat Eraztun Berdea osatzen duten Parkeetako (Zadorra, Zabalgana, Armentia eta Salburua) ibilbide berdetatik da, eta beste pertsona batzuekin paseatzea baimenduta dagoenez (gehienez 6, gogoratu), hitz egin, ariketa egin eta naturaz gozatu ahal izango duzue. Hiru batean!\n3. Apuntatu gimnasio batera eta utzi begiralea zu gidatzen\nOrientabide egokia emango dizute zure helburuekin bat egin dezazun fitness gelan. Udalak Ariketa Aretoak edo Kirol-Klub Aretoak(Beste leiho batean irekiko da) eskaintzen dizkizu eta Gasteizko beste zentro edo gimnasio(Beste leiho batean irekiko da) asko, besoak zabalik izango dituzu. Kalean edo inon apuntatu beharrik gabe egitea nahiago baduzu, street workout edo kalistenia gune batera ere joan zaitezke, eta bertan oinarrizko ariketak egin, zure pisua erabiliz, hala nola sentadillak, hondoak, dominatuak edo flexioak.\n4. Zergatik ez hasi skate, roller, parkour, BMX edo orain hirian zehar topatzen diren beste diziplina edo jardueraren batean?\nGure hiriak hainbat pista eta espazio ditu jarduera horietarako: skate-park-ak(Beste leiho batean irekiko da), Lakuako Parkour Park-a... Hurbil zaitez haietariko batengana, begira nola egiten duen gainerakoek, galde iezaiozu hori, eta egizu poliki-poliki. Bide batez, ezagutzen al duzu Lakuako BMX pista berria? Ziur gustatuko zaizula!\n5. zure lagunekin abentura-kiroleko jarduerak\nBaimenduta badago, hitz egin lagunekin eta animatu parapente, eskalada, BTT gidatu, espeleologia, zaldi-irteera eta abarreko jardunaldi batez gozatzera. Hona hemen harremanetan jar zaitezketen enpresen zerrenda(Beste leiho batean irekiko da). Bide batez, ezagutzen duzu Gorbeia Central Park(Beste leiho batean irekiko da)? Hamaika abentura Gasteiztik pauso batera.\n6. Izotz Pista probatu al duzu inoiz?\nZiur zure lagunekin barre egingo duzula BAKHeko Izotz Pistan. Hori bai, gogoan izan, gorde beti segurtasun-tartea. Eta bertara iristeko bidegorria badago.\n7. Eta altxorraren bila jolastu zure lagunekin edo familian?\nJaitsi Geocaching(Beste leiho batean irekiko da) aplikazioa eta ekin zuen abenturari. Beste pertsona batzuek altxor batzuk ezkutatu dituzte Gasteizen, eta aurkitu behar dituzue, mugikorra (GPS koordenatuak) eta app-aren bidez utzitako pistak erabiliz.\n8. Jarraitu familiako norbaitekin entrenatzen eta hobetzen egiten duzun kirola\nOrain, entrenamenduak eta lehiaketak bertan behera geratu direnez, zure teknika hobetzen jarraitu behar duzu, bakarrik edo zure aitaren, amaren edo anai-arrebaren laguntzarekin. Jarduerak itzultzen direnerako, ziur zure hobekuntzarekin harrituta geratuko direla. Galdetu entrenatzaileari zein ariketa egin, eta eskatu jardueren zerrenda edo bideoak emateko. Hamaika pista dituzu kanpoan, baina, nahiago baduzu, Gasteizko Udalak elkarbizitza-erreserbak egiteko aukera eman du udaleko zenbait kirol-instalaziotan.\n9. Saiatu bizikletan buelta bat ematen zure kontura edo zure familiako norbaitekin. Edo korrika egitera, edo patinatzera\nBizikletaren arabera, zure forma-egoera eta nahi duzuna bidegorrietatik, bidezidorretatik, mendialdeetatik edo Gasteizko eta inguruko errepideetatik joan ahal izango duzu. Beti seguru, hori bai. Edo animatzen bazara, Gasteiz ere hiri bikaina da korrika edo patinatzeko, bere parke eta bidegorriekin. Kontsultatu runningaz eta patinez(Beste leiho batean irekiko da) gozatzeko aukerez eta ibilbideez.\n10. Eta dantza?\nElkartu zure lagunekin dantzatzeko edo taldean koreografiak egiteko (gogoan izan, sei lagunetik behera), gehien gustatzen zaizuen motakoak: break-dance, hip-hop, funky, etab. Era berean, hala nahiago baduzu, dantza edo dantzei buruzko eskolak antolatzen dituzten akademia edo zentroren batean ere izena eman dezakezu.\nKirola egiteko kontuan hartu beharreko zenbait gomendio eskaintzen dizkizugu, murrizketen garai horretara egokituta.


Irekia Eusko Jaurlaritza - Gobierno Vasco :: Emakundek bikoiztu egin ditu berdintasun-planak egiteko enpresei zuzendutako diru-laguntzak soldata-arrakala murrizten laguntzeko\nEmakundek bikoiztu egin ditu berdintasun…\nDatorren astelehenean, otsailaren 22an, emakumeen eta gizonen arteko soldata-berdintasunaren aldeko eguna ospatuko da.\nBerdintasun-diagnostikoak eta -planak egiteko laguntzak 200.000 eurotik 400.000 eurora igo dira.\nKalkuluen arabera, EAEko diferentziala urtean 7.500 ingurukoa da.\nDatorren astelehena, otsailaren 22a, Emakumeen eta Gizonen arteko Soldata-Berdintasunaren aldeko Eguna da, eta Emakunde-Emakumearen Euskal Erakundeak gogorarazi du soldata-diskriminazioa dela gure gizartean emakumeen eta gizonen arteko desberdintasuna errepikatzen eta iraunarazten duen faktoreetako bat. Soldata-arrakala arazo konplexua da, egiturazkoa eta dimentsio anitzekoa eta horri heltzeko ere erantzun integrala behar da, inplikatutako eragile eta eremu guztietatik etorri behar duena.. Besteak beste, soldata-arrakala murrizten laguntzeko, Emakundek urtero deitzen ditu enpresei zuzendutako laguntzak, diagnostiko bat eta berdintasun-plan bat egiteko laguntza teknikoa emango dieten aholkularitza-enpresa homologatuak kontratatzeko. Diru-laguntza horren zenbatekoa bikoiztu egin da aurten, 200.000 eurotik 400.000 eurora pasatuz.\nIzaskun Landaida Emakundeko zuzendariak laguntza horiek eskatzera animatu ditu enpresak, datorren asteartean, hilak 23an, argitaratuko direnak EHAAn. Landaidaren hitzetan, "beste neurri batzuez gain, beharrezkoa da enpresetan berdintasunaren kultura sartzea, eta berdintasunari buruzko diagnostikoak eta planak egiteak aurrerapen handiak ahalbidetzen ditu ildo horretan".\nBestalde, 2018ko azaroan onartu ondoren, Euskadin soldata-arrakala murrizteko estrategia eta ekintza-plan operatiboak aurreikusitako neurrien% 89,7 jarri ditu martxan bere lehen urtean,% 91,23ko aurrekontu gauzatuarekin, estrategiaren 2019ko jarraipen-txostenetik ondorioztatzen denez (Euskadin soldata-zorra murrizteko estrategiaren eta ekintza-plan operatiboaren neurrien eta jardueren aurrerapen- eta gauzatze-maila).\nOsatu diren neurrien artean, honako hauek nabarmentzen dira: sexuaren ziozko soldata-diskriminazioak zuzentzeko ikuskapen-kopurua handitzea, langileei sexuagatiko soldata-diskriminaziorik ez izateko eskubideari buruzko informazioa ematea eta pizgarriak eskaintzea ikasketa tekniko eta teknologikoetan emakume gehiago sartzeko, besteak beste.\nBestalde, argitara eman berri den Eusko Jaurlaritzaren Prospekzio Soziologikoen Kabinetearen "Soldata-arrakala eta genero-arrakalak lan-merkatuan" azterlanetik ondorioztatzen denez, inkestatuen gehiengo handi batek uste du berdintasuna sustatzea garrantzitsua dela enpresentzat eta ekonomiarentzat (% 98 erabat ados edo ados), eta Eusko Jaurlaritzak neurri gehiago bultzatzen jarraitu beharko lukeela gizonen eta emakumeen arteko soldata-aldeak murrizteko (% 94 eta% 94, hurrenez hurren).\nGaur egun, kalkulatzen da EAEko gizonen eta emakumeen arteko soldata-aldea urtean 7.200 euro ingurukoa dela (Iturria: datuen araberako INE soldata-egituraren inkesta). EAEko urteko batez besteko irabazia ia 32.000 eurokoa da gizonen kasuan eta 25.000 euro ingurukoa emakumeen kasuan (emakumeek 24.757,18 euro jasotzen dituzte urtean batez beste, eta gizonek, berriz, 31.970,30 euro). Sektoreka, alderik handienak zerbitzuen sektorean daude, emakumeen kopuru handiena duen sektorean, hain zuzen ere.\n“Genero-arrakala Euskadiko lan-merkatuan” azterlanak, Emakunderen eskariz Euskal Herriko Unibertsitateko Ekonomiako Katedradun Sara de la Ricak eginak, ondoriotzat atera du sexuagatiko bereizketa okupazionala dela eragin handiena duen faktorea, % 35era arte, emakumeen eta gizonen arteko soldata-arrakalan; bereizketa horrek eraginda, emakumeek eta gizonek genero-rolei lotutako lanbideetan egiten dute lan, eta ziurtatu ahal izan denez soldata-arrakala progresiboki doa handitzen lanbide batean emakumeen kopurua handitu ahala. Azterlanak adierazitakoaren arabera, lanbideen feminizazio/maskulinizazio maila faktore erabakigarria da soldata/orduko arrakalan, nabarmen handitzen baita lanbide batean emakumeen proportzioak gora egin ahala eta alderantziz. Azterlanak adierazten duenez, sexuagatik bereizketa okupazionala soldata-arrakalaren % 35aren atzetik doa.\nGainera, kontuan izan behar da gizon askoren erantzunkidetasun faltaren ondorioz, emakumeek malgutasun handiagoko lanak onartu behar dituztela lanaren eta familiaren beharrak orekatzeko, eta horrek lan-bereizketa hori eragiten du. Ondorioz, lanaldi partzialeko lanetan emakumeen ordezkaritza gehiegizkoa da mundu osoan. Zehazki, lanaldi partzialeko lanaren% 80 baino gehiago emakumeek egiten dute EAEn.\nBetebeharra dago, tamainaren arabera, ez-betetzeak egon daitezkeelako\nHay obligación según tamaño pueda haber incumplimientos\n2021-02-19_ARRAKALA_IZASKUN... behera kargatu (400 KB)


Pamukkale Rally hautsa gehitu du Kea - RayHaber\nHasieraTURKEYTurkiako Egeo kostaldea20 DenizliPamukkale Rallyko hautsa kea gehituta\nPamukkale Rallyko hautsa kea gehituta\n31 / 08 / 2019 Levent Elmastaş 20 Denizli, Turkiako Egeo kostaldea, ARGAZKIAK, GENERAL, HIGHWAY, Pneumatikoen gurpileko sistemak, TURKEY 0\nPamukkale rally hautsa kea katti\nHasi zen Pamukkale Rallyaren ilusioa, Denizli Gobernadorearen lankidetzarekin, Denizli Metropolitan Udalerria, Pamukkale Udalerria eta Denizli Merkataritza Ganbera lankidetzarekin. 15 Uztaila Ilusioarekin hasi zen Delikliçınar Martirien plazan eta ikusleen agertoki bereziarekin jarraitu zuten Akvadin eta Pamukkan. Osman Zolan alkateak eta Avni Örki alkateak mitina gidatu zuten. Antolaketa erraldoia bihar osatuko da Horoz eta Hierapolis etapekin.\nPRESIDENTE ORKI ETA PRESIDENTE ZOLAN LAGUNTZAILEA PILOTA ZEN\nDenizli, Denizli Udalerria, Pamukkale Udalerria Governorship eta Denizli Merkataritza, Turkia Automobile Kirol Federazioak Ganbera babesarekin eta Aegean Automobile Club Deportivo, kirol erakundeek egindako onarpena hasi Pamukkale Rally. Pamukkale Rallyaren hasiera sinbolikoa, herrialde osoko gidari garrantzitsuek parte hartu zuten 15 Uztaileko Delikliçınar Martirien plazan eman zuten. AK Party Denizli diputatuak, Şahin Tin eta Nilgün Ök, Osman Zolan metropoli alkateak, Pamukkale alkate Avni Örki, gonbidatuak eta herritar ugari bertaratu dira programan. Hemen hitz eginez, Pamukkale Avni Örki alkateak adierazi du kirol mota guztiak onartzen dituztela eta esan du, horrelako jarduerak antolatzen ari gara Pamukkale bezalako balioa munduan sartzeko. Pamukkale Rallya da garrantzitsuenetarikoa. Herrialdeko pilotu oso garrantzitsuak datoz. Gure xedea Denizli eta Pamukkale-ra etortzen diren turista kopurua handitzea da. 2 egunean zehar Denizli Pamukkale Rallyarekin betetako adrenalina uneen eszenatokia izango da. Eskerrak eman nahi dizkiet Denizliko gobernadoreari, Denizli Metropolitan Udalerriari eta gure eragile guztiei ekitaldi honetan laguntzeagatik. "\nPAMUKKALE TURISMOAREN LOKOMOTIBOA DA\nOsman Zolan Denizli Metropolitan Udalerriko alkateak esan duenez, im eskertu nahi dut Avni Örki Pamukkaleko alkatea eta bere taldea Pamukkale Rallyan egindako ahaleginarengatik. Etxeko eta kanpoko turismo alternatibak areagotzen dituen hiria da Denizli. Hiri honetara turista gisa etorriko direnek alternatiba ugari dituzte Denizli Ski Centre-tik, Denizli teleferikoa, Pamukkale eta Karahayıt-etik. Pamukkale turismoaren lokomotora da. bai izena eta dena Pamukkale Turkian ospatuko da mundu hori laguntza emateko prest gaude iragarriko. Eskerrak eman nahi dizkiot Avni Örki Pamukkaleko alkateari mitin hau egiteagatik. Espero dut rallya istripurik gabe bukatuko dela. Hitzaldiaren ostean, 40 ibilgailuaren parte hartzearekin Pamukkale Rallyaren hasiera protokoloko kideek eman zuten.\nAKVADİ ONGI ETORRI\nRally ibilgailuak hasi ondoren, programak Akvadiko ikusleen etapa bereziarekin jarraitu zuen. Pamukkale udalerriak eta metropoli udalerriak hainbat ekitaldi antolatu zituzten Pamukkale Rallyko Akvadi audientzia berezian. Haurrek ondo pasatu zuten rallyaren ondoan kokatutako haurren jolastokietan. Aurpegi margotzea, soka tira lasterketa, pailazoak eta Havicat-Karagöz ikuskizunak, hainbat gozamenekin batera irribarre haurren aurpegiak. Inguru berean Denizli Metropolitan Udalerriko Kontserbatorioa Isil Koc musika turkiarra, musika festetako herritarrak. Akvadi parkeko Pamukkale Rallyan parte hartzen duten ibilgailuen erakustaldiek arreta handia erakarri zuten.\nPAMUKKALE EZAGUTZEKO ETAPAREKIN GEHIGARRIA IZANGO DEN POLTSA\nPamukkale Rallyan ilusioak ikusleen ikuskizun berezia jarraitu zuen Pamukkale-n. Pamukkale South Gate sarreran bereziki prestatutako eremuan, autoa gidariek talentua erakutsi zuten eta hautsa bota zuten keara. Denizli protokoloak interes handia erakutsi zuen etapa honetan. Osman Zolan alkatea, Pamukkale alkatea Avni Örki eta Denizli Merkataritza Ganberako presidentea, Uğur Erdoğan, rallyko ibilgailuen gidariak izan ziren Pamukkale Etapa Berezian eta adrenalina betetako uneak izan zituzten. Etapa koloretsua paradisu zurira gerturatutako rally zale eta turista askok jarraitu zuten.\nRALLY EXCITEMENT jarraituko du\nPamukkale Rallyak igandean jarraituko du. Goizean 10.13, Hierapolis agertokian, 40 autoa eta gidaria denborarik onena lortzeko borrokan ibiliko dira. Oilasko etaparekin eta Pamukkale faseekin jarraituko duten ilusioarekin sailkatuko diren pilotariek sariak jasoko dituzte Pamukkale udalerriko Kocacukur Instalazioetan egingo den zeremonia batean. Pamukkale Rallya, Pamukkale globoa eta parapenteak ikusi ahal izango dira lehendabizikoz bizitako gertakari gisa.\nBasoak Palandöken eski zentroan 24 / 01 / 2014 Palandöken eski-zentroko basoak Kotoia eta Dumana segurtasuna: Palandöken eski zentroa baso babestu ofizialarekin Naif Çiftçi ofizialak babestuta zegoen "Pamuk" eta "Smoke" izeneko bi txakurrekin. Barruko eta atzerriko turistek Palandöken eski zentroan sartu ziren Erzurumeko baso eremuetan, neurri negatiboak ekiditeko. Naif Çiftçi basoko kontserbazio ofizialak patruilak egiten ditu baserriarekin eta bere txakurrak "Pamuk" eta "Duman" izendatzen dituzte. Baserritarrek eta bere txakurrak belaunean lurperatuta daude eta egun osoan baso-eremua bisitatzen dute. Naif Çiftçi said, uz Palandöken-en kontrolpean dauden baso eremuak mantentzen ditugu. Gure negozioa\nIhes Smoke trenbide eta autobus elektrikoa Izmir 17 / 12 / 2017 Izmir Metropolitarako Udalak, energia iturri berriztagarriak erabiltzeko lehen 4 proiektua, "253 bin bin" zuhaitzez mila tona K karbono dioxidoaren aurreztutako giroa "garbitu dezake. Gainera, 94 autobusa, errepidea 165 kmera iritsi zenetik trenez irteteko eragotzi zuen, karbono dioxidoaren 1000 mila tona askatzea ekidin zuen. Izmir Metropolitan Udalerria Turkian ingurumen-inbertsioak adibide deigarria, energia berriztagarrien erabilera garrantzi handia osasuntsu eta klima errespetatzen hiria sortu nahi ditu. Hurrengo belaunaldiek hiri garbiagoa eta biziagoa uzteko helburuarekin, Europar Batasuneko Alkatearen Partaidetzaren alderdi gara "eta 62 Gelecek urtea arte.\n10-ek ez du Volvo-k amore eman FH seriearekin 19 / 04 / 2014 Fir Transportation-ek ez ditu Volvo-k amore emango FN serie berriari bere flota gehitutako 10-ekin: Firh nazioarteko garraioak ez du hautsi tradizioa Volvo-rekin lan egitea 10-etik 460 FH 4 hp 2XX2002 traktorearekin. ibilgailu kopurua handitu egin da flota 30eraino. 1995en ezarritako zerbitzu kalitate handiko, zehatza eta azkarra, Firn Transportation, hozte-garraioa egiten du Asiako eta Europako herrialdeetara, eta Volvo-rekin flota gazteagotzen jarraitzen du. Volvo-rekin lanean hasi zenetik, Köknar Taşımacılık-ek erosketa egin zuen martxoan ...\nPamukkale Turismoa Trenbide Zuzendaritzari eskatu dio 13 / 03 / 2013 Pamukkale Turismoa Eskatzen du Trenbide Kudeaketa Pamukkale Turismoko Mustafa Özdalgıç zuzendari nagusia esan du Pamukkale Turismoak bere mende erdi bat baino gehiago erabil ditzakeela autobusen kudeaketarako zerbitzu esperientzia erdia baino gehiago. Pamukkale Turismoko Mustafa Özdalgıç Zuzendari Nagusiak adierazi zuen trenbide garraioan autobide erdi-mendeko esperientziak erakutsi nahi zituztela eta esan genuen "Geure burua konfiantza izaten dugulako, gure marka eragiketa eta azpiegituren aldetik oso indartsua delako". Garraioen agenda eragiten ari diren zenbait gai garrantzitsu bat Garraio Ministerioaren ahalegina da trenbideetako monopolio publikoa altxatzeko. Ministerioak Batzarrean faktura aurkezten duen bitartean, estatuko monopolioa bidaiarien eta merkantzien garraioan baliogabetzeko, pribatizazioarekin zerikusia duten hainbat sektoreko enpresa askok bide batzuk bultzatu nahi dituzte.\nPamukkale trenbide kudeaketaren ildo guztiak zaintzen ditu 15 / 03 / 2013 Pamukkale trenbide kudeaketaren ildo guztietan interesa dago. Trenbide horretan inbertitzeko prest dagoen beste enpresa batek Pamukkale da. Hegazkin konpainia, trenbide eta itsas bidaiarien garraioaren aurrerapena, Mustafa Ozdalgin Turista Zuzendaritza Nagusia Pamukkale Turismoko Zuzendari Nagusiak adierazteko zailak zirela eta, ezinbestean autobusen eremu desberdinetara aldatu zen. Pamukkale, partzuergo baten aukera kontuan hartuta, sektorean bakarrik sartu nahi du. Özdalgıçek azpimarratu du sektore pribatuari irekitako lerroak erabiltzeko ahalmena dutela, abiadura handiko lerroak ez ezik, lerro posible guztiak baizik. Iturria: www.dunya.com\nDenizli eski estazioa\nDenizli Pamukkale Rallya\nEge Automobile Sports Club\nTurkia Automobile Kirol Federazioak\nIhes Smoke trenbide eta autobus elektrikoa Izmir\nPamukkale Turismoa Trenbide Zuzendaritzari eskatu dio\nKontrolatutako kontrolatzailea Metrobus Paths Together\nAitorpenaren erabakia Auzitegi Gorenak onartu zuen Pamukkale Express-en kasuan\nPamukkale Express abiatuko da\nAlbisteen artxiboa Aukeratu hilabetea Iraileko 2019 (324) Abuztua 2019 (507) Uztaila 2019 (634) Ekaina 2019 (504) 2019 (526) Apirila 2019 (418) Martxoa 2019 (521) Otsaila 2019 (483) 2019 urtarrila (502) 2018 eremua (620) Azaroa 2018 (504) Urriaren 2018 (435) Iraileko 2018 (517) Abuztua 2018 (486) Uztaila 2018 (506) Ekaina 2018 (581) 2018 (467) Apirila 2018 (545) Martxoa 2018 (554) Otsaila 2018 (500) 2018 urtarrila (557) 2017 eremua (509) Azaroa 2017 (427) Urriaren 2017 (538) Iraileko 2017 (455) Abuztua 2017 (505) Uztaila 2017 (479) Ekaina 2017 (477) 2017 (493) Apirila 2017 (434) Martxoa 2017 (540) Otsaila 2017 (477) 2017 urtarrila (538) 2016 eremua (487) Azaroa 2016 (631) Urriaren 2016 (657) Iraileko 2016 (541) Abuztua 2016 (608) Uztaila 2016 (485) Ekaina 2016 (661) 2016 (664) Apirila 2016 (700) Martxoa 2016 (804) Otsaila 2016 (855) 2016 urtarrila (751) 2015 eremua (799) Azaroa 2015 (640) Urriaren 2015 (624) Iraileko 2015 (428) Abuztua 2015 (493) Uztaila 2015 (505) Ekaina 2015 (535) 2015 (577) Apirila 2015 (622) Martxoa 2015 (1017) Otsaila 2015 (878) 2015 urtarrila (1077) 2014 eremua (963) Azaroa 2014 (826) Urriaren 2014 (771) Iraileko 2014 (598) Abuztua 2014 (808) Uztaila 2014 (911) Ekaina 2014 (735) 2014 (957) Apirila 2014 (972) Martxoa 2014 (864) Otsaila 2014 (720) 2014 urtarrila (733) 2013 eremua (664) Azaroa 2013 (656) Urriaren 2013 (548) Iraileko 2013 (570) Abuztua 2013 (533) Uztaila 2013 (661) Ekaina 2013 (577) 2013 (734) Apirila 2013 (1059) Martxoa 2013 (1102) Otsaila 2013 (811) 2013 urtarrila (906) 2012 eremua (911) Azaroa 2012 (1168) Urriaren 2012 (830) Iraileko 2012 (886) Abuztua 2012 (976) Uztaila 2012 (863) Ekaina 2012 (591) 2012 (445) Apirila 2012 (563) Martxoa 2012 (699) Otsaila 2012 (546) 2012 urtarrila (417) 2011 eremua (149) Azaroa 2011 (35) Urriaren 2011 (23) Iraileko 2011 (18) Abuztua 2011 (25) Uztaila 2011 (18) Ekaina 2011 (16) 2011 (13) Apirila 2011 (13) Martxoa 2011 (33) Otsaila 2011 (24) 2011 urtarrila (13) 2010 eremua (335) Azaroa 2010 (12) Urriaren 2010 (15) Iraileko 2010 (12) Abuztua 2010 (16) Uztaila 2010 (9) Ekaina 2010 (19) 2010 (6) Apirila 2010 (3) Martxoa 2010 (62) Otsaila 2010 (303) 2010 urtarrila (1838) 2009 eremua (4) Azaroa 2009 (1) Urriaren 2009 (3) Iraileko 2009 (3) Abuztua 2009 (2) Ekaina 2009 (3) 2009 (2) Apirila 2009 (3) Martxoa 2009 (9) Otsaila 2009 (4) 2009 urtarrila (3) Azaroa 2008 (1) Urriaren 2008 (1) Iraileko 2008 (2) Abuztua 2008 (1) Uztaila 2008 (2) Ekaina 2008 (2) 2008 (2) Apirila 2008 (1) Martxoa 2008 (3) Otsaila 2008 (5) 2008 urtarrila (2) 2007 eremua (2) Urriaren 2007 (2) Uztaila 2007 (1) 2007 (1) Apirila 2007 (1) Otsaila 2007 (2) 2007 urtarrila (1) 2006 eremua (1) Urriaren 2006 (3) Abuztua 2006 (1) Ekaina 2006 (2) 2006 (2) Apirila 2006 (2) Martxoa 2006 (2) Azaroa 2005 (2) Abuztua 2005 (1) Ekaina 2005 (1) Martxoa 2005 (2) Otsaila 2005 (1) 2005 urtarrila (1) 2004 eremua (1) Urriaren 2004 (3) Uztaila 2004 (1) 2004 (2) 2003 eremua (1) Urriaren 2003 (1) 2003 (1) Martxoa 2003 (1) Otsaila 2003 (1) 2003 urtarrila (1) 2002 eremua (1) Urriaren 2002 (4) Abuztua 2002 (1) Apirila 2002 (1) Martxoa 2002 (2) 2002 urtarrila (2) Uztaila 2001 (1) Ekaina 2001 (1) Martxoa 2001 (1) 2000 (3) Martxoa 1999 (1) Urriaren 1998 (2) Martxoa 1998 (1) Abuztua 1997 (1) Urriaren 1996 (1) Abuztua 1996 (2) 1995 (1) Abuztua 1992 (1) 1990 (1)